ועדת הכלכלה, כנסת 25, פרוטוקול מספר 177, 2023-07-12 00:00

דוד ביטן: בוקר טוב לכולם

דוד ביטן:  << נושא >> דיווח מנכ"ל משרד האנרגיה לפי סעיף 58ה לחוק משק החשמל, התשנ"ו-1996 על ייצור חשמל מאנרגיה מתחדשת בשנת 2022 << נושא >>

דוד ביטן:  כבוד המנכ"ל, בבקשה, תתחיל עם הדיווח שלך

קובי בליטשטיין: אוקיי

קובי בליטשטיין:  אנחנו נציג את הנושא של האנרגיות המתחדשות, ומיד כשאני אסיים – ניכנס ממש למספרים, ואת זה תציג רשות החשמל

קובי בליטשטיין:       (הצגת מצגת)     אנחנו רוצים משק חשמל שהוא אמין, מגוון ומבוזר, נקי ובר-השגה

קובי בליטשטיין:  צריך לזכור שהיעד שלנו ל-2030 באנרגיות המתחדשות הוא 30%

קובי בליטשטיין:  זה יעד שקבעה אותו הממשלה, ויש יעד ביניים, לשנת 2025, של 20%

קובי בליטשטיין:  זה היעד שמופיע בהחלטת הממשלה

קריאה: ובתור מנכ"ל – אתה אומר שתעמדו בזה?     

קובי בליטשטיין: לא

קובי בליטשטיין:  זה ממש לא מה שאני אומר

קובי בליטשטיין:  אני גם לא מספיק להגיד את מה שאני רוצה לומר

קובי בליטשטיין:  היום, אנחנו עומדים בסדר גודל של 10%-11% מתחדשות, וזה אתגר מאוד גדול לעמוד ביעד הממשלה

קובי בליטשטיין:  אם אנחנו רוצים לעמוד ביעד הזה – כולנו צריכים להתגייס; כל הממשלה - - -     

דוד ביטן: הרבה החלטות ממשלה – לא מיושמות

דוד ביטן:  אני מקווה שפה זה ייושם

קובי בליטשטיין: פה – אנחנו רוצים ליישם את זה, הממשלה כולה צריכה ליישם את זה

קובי בליטשטיין:  משרד האנרגיה הוא חלק מהממשלה, אבל תכף נציג את כל הדברים ונבין מה אנחנו צריכים לעשות בשביל לעמוד ביעדים האלה

קובי בליטשטיין:  אני רוצה לעבור לשקף הבא, שלמעשה מעיד על המהפכה הגדולה; עוד לא היה משק שעבר מהפכה כזו

קובי בליטשטיין:  אנחנו צריכים לזכור שבשנת 2010, 60% מהייצור שלנו היה בפחם

קובי בליטשטיין:  הממשלה החליטה לצמצם את השימוש בפחם ולבטל אותו כליל עד 2026

קובי בליטשטיין:  בשנת 2022 כבר היינו ב-21%, וב-2025 אנחנו מתכוונים כמעט לבטל את כל הייצור בפחם

קובי בליטשטיין:  פחם יישאר פה רק למקרי ביטחון קיצוניים; זה פשוט שומר לנו על הגיוון של המקורות

שלום דנינו: ההסבה של פחם היא מיידית?     

קובי בליטשטיין: אנחנו התחלנו להסב

קובי בליטשטיין:  זאת אומרת, יש יחידות מוסבות

קובי בליטשטיין:  כבר החודש הזה אנחנו מדליקים את היחידה המוסבת הראשונה מפחם לגז באשקלון, לא רחוק ממך

קובי בליטשטיין:  לאט-לאט, עד 2025, אנחנו אמורים להסב את כל התחנות הפחמיות לתחנות דואליות בגז

קובי בליטשטיין:  אני מזכיר: אנחנו שומרים את היכולת - - -     

שלום דנינו: כמה זמן לוקח ה-Switch?     

קובי בליטשטיין: עד סוף 2025 אנחנו אמורים להסב את כל היחידות, ולהיות עם כל היחידות מוסבות לגז

דוד ביטן: גם התחייבנו לעולם בעניין הזה

שלום דנינו: אני שואל: החלטת שבשבוע הבא, ביום ראשון, זה יהיה גז ולא פחם

שלום דנינו:  כמה זמן לוקח לעשות את ההסבה הזו?     

קובי בליטשטיין: על גז זה עניין של שעות

קובי בליטשטיין:  אתה מחליט שאתה מרים או מוריד את הטורבינה הזו

קובי בליטשטיין:  לפחם – זה עניין של בין יום וחצי ליומיים

שלום דנינו: מהר מאוד

קובי בליטשטיין: לא, זה לאט

דוד ביטן: יש לך את כל המחשוב, אבל גם מנכ"ל חברת החשמל יכול להסביר את זה

קובי בליטשטיין: בדיוק

קובי בליטשטיין:  גם צריך לזכור שהיום, לדוגמה, טורבינות חדשות בגז פועלות מספר שעות מועטות, ויש לנו גם כל מיני אמצעים להעלות אותן למהירות יותר גדולה

קובי בליטשטיין:  אם אתה שואל מה יעלה הכי מהר – ולשם המשק הולך – זה כל סוגיית האגירה

קובי בליטשטיין:  למעשה, אפשר להציג אגירה כמו איזה שהוא UPS כזה, שיש לך בבית

אלון שוסטר: קובי, אלה היעדים?     

קובי בליטשטיין: אלה לא היעדים; זה ביצוע

קובי בליטשטיין:  2022 כבר מאחורינו

אלון שוסטר: אני מדבר על 2025-2030

אלון שוסטר:  זה בסדר, אלה היעדים

אלון שוסטר:  השאלה היא: אני רפרפתי הלאה, ואני לא רואה גרף פשוט, שאומר מה התחזית האמיתית

אלון שוסטר:  כמו במזג אוויר; צריך תחזית אמיתית שלכם לגבי מה יהיה בפועל

קובי בליטשטיין: התחזית ל-2025, כרגע, היא שאנחנו רוצים לעשות את כל מה שניתן על מנת לעמוד ביעד, וזה אתגר

קובי בליטשטיין:  אני תכף אציג איך אפשר לעמוד ביעד הזה

קובי בליטשטיין:  אם כל הממשלה תתגייס – אנחנו יכולים לעמוד ביעד הזה

קובי בליטשטיין:  אם אנחנו נישאר המצב הקיים – אנחנו לא נעמוד ביעד הזה

קובי בליטשטיין:  אני אציג גם מה אנחנו עשינו, גם בחקיקה וגם ברגולציה, על מנת לנסות לעמוד ביעד הזה

קובי בליטשטיין:      בשקף הבא אני רוצה להציג את הבעייתיות של ישראל באנרגיות המתחדשות מול כולם

קובי בליטשטיין:  למעשה, אתם רואים איך העולם, ואיך ה-OECD , הולך להתנהג בשנים הבאות

קובי בליטשטיין:  הצבע השחור שלמטה הוא פחם – כולם הולכים להיפטר מהפחם

קובי בליטשטיין:  אני רוצה שנגיע למקום של הכחול ומעלה

קובי בליטשטיין:  למעשה, אתם יכולים לראות שרוב האנרגיה המתחדשת בעולם היא אנרגיה כתוצאה מרוח

קובי בליטשטיין:  הדבר הבא אחריה, במספרים לא קטנים – בעולם; לא אצלנו – זה הידרו

קובי בליטשטיין:  אחרי זה אנחנו רואים את הצהוב, למעלה, שזה הסולארי

קובי בליטשטיין:  גם בצהוב יש שני גוונים – יש את הגוון הכהה יותר, שזה סולארי בשטחים פתוחים, ויש את הצהוב למעלה, הרצועה הדקה, שזה דו-שימוש

קובי בליטשטיין:       בישראל, בגלל מצוקת הקרקע שלה, אין לנו כמעט רוח; וגם כשיש רוח – אנחנו רואים מה קורה, כרגע, עם הקמת טורבינות רוח

קובי בליטשטיין:  הידרו – בוודאי שאין, ולכן אנחנו נמצאים רק בסולארי

אלון שוסטר: ההידרו כולל גלים?     

קובי בליטשטיין: הידרו כולל סכרים ונהרות

קובי בליטשטיין:  גלים זו טכנולוגיה חדשה, שהיא עכשיו בפיתוח

מטי צרפתי הרכבי: זה יכול לכלול העברת מים מהים התיכון לים המלח, למשל

קובי בליטשטיין: כן, גם זה הידרו – תעלת הימים

דוד ביטן: כשיעשו את תעלת הימים – אז יהיה לנו, אבל כרגע זה רק בדיבורים

קובי בליטשטיין: האג'נדה, עד היום, הייתה לעשות את כל האנרגיה הסולרית בדו-שימוש; על גגות, ועכשיו נכנס אגרו-וולטאי

קובי בליטשטיין:  אנחנו צריכים להבין שאם אנחנו רוצים לעמוד ביעדים – אנחנו צריכים להתחיל לפרוס שטחים גדולים מאוד של סולארי, וסולארי – אפשר לפרוס בשטחים פתוחים

קובי בליטשטיין:  זה הכיוון כרגע

קובי בליטשטיין:      אנחנו כבר הובלנו החלטה משותפת, יחד עם מינהל התכנון

קובי בליטשטיין:  לדוגמה: עד עכשיו הייתה מגבלה של 20,000 דונם, ופתחנו את זה כבר ל-40,000 דונם; ל-35,000 ועוד 5,000 – סדר גודל של כמעט פי 2

קובי בליטשטיין:  אחת המגבלות הקשות היא מגבלת השטח

אלון שוסטר: כמה צריך כדי לעמוד ב-25,000? כמה שטחים פתוחים, או שטחי חקלאות, צריך?     

שלום דנינו: לא חקלאות; להיפך

קובי בליטשטיין: כל סוגיית האגרו-וולטאי – ואני יודע שאתה קרוב לזה – היא בעיה

אלון שוסטר: כמה עוד שטחים פתוחים צריך בשנתיים הקרובות?     

קובי בליטשטיין: אתה צריך, בגדול, כ-150,000 דונם

מטי צרפתי הרכבי: וכמה יש מתוכנן? כמה אושר כבר בתכניות? הרי, בסך הכל צריך לזה תב"עות

קובי בליטשטיין: אני תכף אתן לכם את הנתון המדויק; אני לא יודע אותו כרגע

קובי בליטשטיין:  זהו סדר הגודל

מטי צרפתי הרכבי: אחד האתגרים הוא גם התכנון; התב"עות

אלון שוסטר: במקום שאין היום תב"ע בתוקף – לא יהיה כלום ב-2025

קובי בליטשטיין: יש תב"עות ויש תמ"אות

קובי בליטשטיין:  אני תכף אפרט על זה

אלון שוסטר: השאלה היא: איך מיישמים את התכנית ב-2025?     

קובי בליטשטיין: תכף נגיע לדבר הזה

קובי בליטשטיין:  בסופו של דבר – אנחנו תלויים בשמש

קובי בליטשטיין:  אין לנו לא רוח ולא נהרות, ולכן אנחנו תלויים רק בשמש

קובי בליטשטיין:  אני מזכיר שכשאנחנו מדברים על אנרגיות מתחדשות – יש עוד כל מיני סוגים – מימן, טכנולוגיות אחרות וטכנולוגיות חדשות – אבל זה בטווח היותר רחוק

קובי בליטשטיין:  גם שם – אנחנו כבר נמצאים

קובי בליטשטיין:  אני מזכיר לכם שהשר חתם על אסטרטגיית המימן של ישראל, וגם שם אנחנו מתקדמים

קובי בליטשטיין:  אבל אם אנחנו רוצים להיות ריאליים, לתקופה הקרובה, אז אנחנו מדברים על סולארי

קובי בליטשטיין:      אנרגיה סולארית מחייבת שטח, וישראל היא צפופה וקטנה, ולכן יש לנו פה איזו שהיא בעיה

קובי בליטשטיין:  במדינת ישראל, יש לנו גידול יותר גדול יותר מאשר בכל ה-OECD בצריכה בחשמל

קובי בליטשטיין:  כל הנושא של מעבר למטבחים חשמליים; מכוניות חשמליות; השימוש בחשמל, בכלל – הולך ועולה, ואנחנו מובילים את ה-OECD ברמת הצמיחה בדרישה לחשמל

קובי בליטשטיין:      החסמים המרכזיים שיש לנו היום: למעשה, יש שלושה חסמים

קובי בליטשטיין:  אחד הוא סוגיית הרשת – תכף אני ארחיב עליה, וגם חברת החשמל ונגה פה, אם תרצו הרחבות; יש את סוגיית הרגולציה; ויש את הסוגייה של השטח

קובי בליטשטיין:  אני מתחיל, קודם כל, ברשת

קובי בליטשטיין:      אדוני יושב ראש הוועדה, יש לנו בעיה ברשת ההולכה וברשת החלוקה במדינת ישראל

קובי בליטשטיין:  אנחנו לא מתעלמים מהדבר הזה, ובחצי השנה האחרונה אנחנו עוסקים בעיקר בזה

קובי בליטשטיין:  מזכיר שעד סוף השנה הזו שר האנרגיה יחתום על תכנית הפיתוח של משק החשמל

קובי בליטשטיין:  הוא כבר חתם, על מנת להאיץ את הדבר הזה, על תכנית הפיתוח של רשת ההולכה

קובי בליטשטיין:       רשת ההולכה היא קווי ה-161 וה-400

קובי בליטשטיין:  רשת החלוקה היא מה שנמצא מתחתיה – בדרך כלל ה-24,000 ומטה, ויש את המתח הנמוך, ה-220, שמגיע אלינו לבתים

קובי בליטשטיין:  רק בשביל ההבהרה, האחריות על התכנון של רשת ההולכה היא של חברת נגה, מנהל המערכת

קובי בליטשטיין:  אני מזכיר לכולם: ברפורמה של משק החשמל הוחלט לפצל את מנהל המערכת – אותו אחד שמתכנן את רשת ההולכה ושולט, ביום-יום, מי ייצר; כמה ייצר; באילו מחירים הוא ייצר - - -     

אלון שוסטר: זה היה בחברת החשמל

קובי בליטשטיין: זה היה פעם בחברת החשמל

דוד ביטן: נתקלנו בהם בנושא של הניתוקים שהיו

דוד ביטן:  הם אחראיים על הדבר הזה, מול חברת החשמל

קובי בליטשטיין: זה נקרא: "מנהל המערכת", והחברה עצמה נקראת: "נגה"

קובי בליטשטיין:  בסופו של דבר, היא כפופה לשר האנרגיה, ויש לנו היום שלושה שחקנים במשק החשמל: האחד הוא רשות החשמל, שקובעת את כל הרגולציה במשק החשמל; השני הוא חברת נגה, שהיא מנהלת את המערכת

קובי בליטשטיין:  היא זו שקונה חשמל מיצרנים, מוכרת לספקים ולמחלקים – אלה שמגיעים, בסוף, כמעט עד הבית – והיא גם זו שמתכננת את רשת ההולכה ואחראית עליה; השחקן השלישי, המרכזי, שכולנו מכירים אותו, הוא חברת החשמל, שאחראית, בסופו של דבר, על רשת החלוקה

קובי בליטשטיין:  כל מה שאנחנו רואים בערים – כל אותם עמודים גדולים עם הטרנספורמטורים – זו הרשת של ה-24 וולט, ומתחת לזה יש את רשת החלוקה, שמגיעה לכל בית – 220 – ועל זה אחראית חברת החשמל

קובי בליטשטיין:      חברת החשמל, גם היום, עדיין מייצרת חשמל, והיא אמורה לרדת בייצור החשמל

קובי בליטשטיין:  בסופו של דבר, הרפורמה אמרה: יהיה גוף שייצר את החשמל, יהיו גופים פרטיים שייצרו את החשמל, ויהיה גוף שינהל את כל הדבר הזה

קובי בליטשטיין:  חברת החשמל אחראית, למעשה, על החיבור של החשמל לבתים עצמם

קובי בליטשטיין:      בנושא של הרשת – יש לנו בעיה, ואני תכף ארחיב על הנושא הזה

קובי בליטשטיין:  זוהי הבעיה המרכזית שלנו היום, ברצון וביכולת שלנו לחבר יזמים ויצרנים, בעיקר של האנרגיה הסולארית

קובי בליטשטיין:  אני תכף גם אפרט מה אנחנו עושים על מנת - - -     

אלון שוסטר: כתוב פה: "פקקים"

אלון שוסטר:  אין כבישים; איך יהיו פקקים?     

קובי בליטשטיין: מה זה פקק? אנחנו ממחישים את זה בכוונה

קובי בליטשטיין:  מה שקורה היום ברשת ההולכה זה שיש לך פקקים מטורפים

קובי בליטשטיין:  תחשוב על תנועה; תחשוב על מכוניות שכולן עומדות

קובי בליטשטיין:  למה? כי הרשת עמוסה, צפופה, אין לה By-Passes, אין לה אלטרנטיבות - - -     

אלון שוסטר: אבל היצרנים לא מחוברים? או שהם מחוברים ובפקק?     

קובי בליטשטיין: הסיבה שבגללה אנחנו לא מחברים היום יצרנים היא כדי שהם לא ייכנסו לפקק

אלון שוסטר: חסימה משטרתית

קובי בליטשטיין: בדיוק

קובי בליטשטיין:  והרשת פקוקה מאוד

קובי בליטשטיין:  אני מדבר בעיקר על רשת ההולכה; היא הרשת שפקוקה

קובי בליטשטיין:  זה נובע מהמון סיבות: א', אני מניח שמסוגיות של תכנון וביצוע

קובי בליטשטיין:  לוקח בערך 15 שנה להרים קו

קובי בליטשטיין:  אנחנו מתמודדים היום עם שני מגה-פרויקטים, שאמורים לשחרר גודש מאוד גדול בפקק, ואנחנו לא מסוגלים

קובי בליטשטיין:  א', סוגיית פולשים שנכנסים מתחת לקווים, ואז הרגולציה לא נותנת למתוח מעליהם קווים ולהזרים שם חשמל, גם אם יש קווים

קובי בליטשטיין:  יש לנו דוגמה לכך באזור אשכול נגב וקלנסוואה, לצורך העניין

קובי בליטשטיין:  זה מקום שבו יש לנו קווים – ואנחנו לא יכולים להזרים בהם חשמל, כי יש כל מיני אירועים - - -     

קריאה: לא יכולים בכלל?      

קובי בליטשטיין: לא יכולים כי הרגולציה לא נותנת לנו להזרים שם חשמל, כי יש שם פולשים, תביעות, עניינים וסיפורים; חשמל כן מסכן, לא מסכן וכל הדברים האלה

מאיר פעיל: אבל תציין שאתה כרגע עומד בראש ועדה כדי להתגבר על המצוקה הזו

קובי בליטשטיין: אנחנו כרגע מנסים לפתוח גם את זה

קובי בליטשטיין:  האם זה סביר שכאשר תכניות של קווי מתח עליון מפורסמות ויודעים בדיוק איפה התוואי – צריכים לפרסם אותן – מגיעים אנשים, מתיישבים למטה ואז חוסמים את זה ל-15 שנה? אחרי שהשקעת מיליארדים בקו – מגיעים אנשים, יושבים מתחת ולא ניתן להזרים חשמל

קובי בליטשטיין:  זה מה שעושה כרגע את הפקקים

קובי בליטשטיין:  לייצר קו אלטרנטיבי לקו הזה – לוקח עוד 15 שנה

מטי צרפתי הרכבי: ממשלות ישראל היו צריכות לאכוף התיישבות בלתי חוקית

שלום דנינו: אני חושב שהוא לא אומר לנו בבירור; דיפלומטית

שלום דנינו:  איפה הבעיה, אדוני?     

קובי בליטשטיין: אני יכול לתת לך נקודות ספציפיות שיש לנו בהן בעיה

שלום דנינו: תן דוגמה של קו אחד

קובי בליטשטיין: יש קו שנקרא: "אשכול נגב"

קובי בליטשטיין:  הוא נמצא מדרום לבאר שבע, מעל כביש 25

קובי בליטשטיין:  יש שם פזורה

שלום דנינו: וזה לא יישוב מוסדר?     

קובי בליטשטיין: זה לא יישוב מוסדר ולא כלום

קובי בליטשטיין:  חלק מהם הגיעו אחרי תחילת תכנוני הקווים

קובי בליטשטיין:  אני לא רוצה לצאת בהכרזות שכולם, אבל אנחנו יודעים על כאלה שהגיעו גם אחרי

קובי בליטשטיין:  כרגע, אתה לא יכול לפרוס מעליהם את הקו, פיזית

קובי בליטשטיין:  יש עמוד פה, עמוד פה – והם נמצאים פה, במרכז

קובי בליטשטיין:  אתה לא יכול לפרוס את זה

קובי בליטשטיין:  בקו של כמעט 100 קילומטר, בסופו של דבר, על ארבעה וחצי קילומטר כאלה – עומד כל הקו שהשקעת בו מיליארדים

שלום דנינו: דוד, זה נושא כלכלי מהמעלה הראשונה, וסליחה שאני מתפרץ

שלום דנינו:  אתמול, באחד המפגשים שעשינו בנושא התחבורה, מצאנו גם שיש לנו את אותה הבעיה עם ההמשך של כביש 6

שלום דנינו:  זוהי תקלה חמורה

שלום דנינו:  אני הצעתי אתמול – ואני חושב שוועדת הכלכלה צריכה להציע את הדבר הבא – לחוקק חוק ספציפי לעניין הזה, שלפיו מי שמחזיק בקרקע בבעלות, יצטרך, על פי חוק, שהכל יהיה שם מסודר, ולא ייקח 15 שנה, ומי שמתיישב שם – אפילו על קרקעות מדינה – צריך לשלם, לפצות בנדיבות רבה, ולאפשר לנו לקיים את כל הפרויקטים האדירים האלה

שלום דנינו:  זה לא הגיוני שאנחנו נתעסק עם זה, וכל אחד ילך לבית משפט ויצטרך להוכיח

דוד ביטן: אחת הבעיות היא ההפקעות

דוד ביטן:  ההפקעות היא הבעיה מספר אחת בתשתיות

קובי בליטשטיין: שם – גם אין לך בעיה של הפקעה

דוד ביטן: בלי קשר

דוד ביטן:  קודם כל, ההפקעות – זו הבעיה מספר אחת

מטי צרפתי הרכבי: יש הרבה פלישות

דוד ביטן: והפלישות זה דבר שצריך לטפל בו מבחינה חוקית; בטח ובטח שלא צריך לעכב שום דבר, אבל במדינת ישראל מפחדים לטפל בדברים

שלום דנינו: אני חושב שאנחנו פה, בוועדת הכלכלה, צריכים לשמש פלטפורמה, יחד עם התשתיות, ולראות, יחד עם משרד המשפטים, איך אנחנו מתכווננים לחוק תשתיות כדי לשחרר את זה

שלום דנינו:  זו תקלה ממש כבדה

דוד ביטן: אני לא יודע אם זה באחריות של ועדת הכלכלה היום; זה עבר לוועדות אחרות, אבל בסדר

אליהו ברוכי: אני רק לא מבין משהו, שלום

אליהו ברוכי:  ברגע שהם מפרסמים תכנון – אדם הולך, יושב שם, ואז אתה תפצה אותו בנדיבות רבה?     

דוד ביטן: יש צדק גדול במה שאתה אומר

מטי צרפתי הרכבי: תפצה אותו ותתבע אותו, ואז - - -     

דוד ביטן: אם מישהו משתלט על קרקע – צריך לפנות אותו

דוד ביטן:  זה מה שצריך לעשות

דוד ביטן:  לא לפצות אותו ולא כלום

שלום דנינו: זה נכון, אבל אני נגד להדליק מדורות סרק, ואני חושב שבפרויקטים של עשרות מיליארדים - - -     

דוד ביטן: זה לא הנושא שלנו

שלום דנינו: ברור, אבל זה נושא שעולה

קובי בליטשטיין: אני רוצה לרוץ מהר

קובי בליטשטיין:  אז יש לנו את החסם הרגולטורי, סוגייה של תעריפים – אני לא אכנס לכל הדבר הזה; יש לנו את החסם של השטח, שאנחנו גם מתמודדים איתו - - -     

דוד ביטן: אם אתה אומר שיש יעד של הממשלה – מה המצב שלנו מול היעד הזה, כרגע?     

קובי בליטשטיין: המצב שלנו הוא לא טוב

קובי בליטשטיין:  אנחנו כרגע עומדים ב-10%; אנחנו צריכים להגיע עד 2030 ל-30%; ואנחנו צריכים להגיע תוך שנה וחצי-שנתיים מהיום ל-20%

קובי בליטשטיין:  כפול ממה שאנחנו - - -     

מטי צרפתי הרכבי: אז כמה תב"עות מאושרות יש, מתוך ה-150,000 דונם?     

דוד ביטן: ולפי מה שאתה רואה היום – יש סיכוי להגיע לזה בכלל?     

קובי בליטשטיין: אני לא יכול להגיד שלא, אבל זה מאתגר מאוד, וזה שאנחנו באים לפה, לוועדה – זה חלק מהפתרונות

דוד ביטן: תודה

דוד ביטן:  מה קורה עם הסיפור הזה של ירדן, שקראתי בתקשורת שרוצים לעשות איתם הסכם שלפיו הם יעשו את הסולארי ויעבירו לנו?     

קובי בליטשטיין: מטבע הדברים – אני לא רוצה להרחיב על ההסכם, אבל באופן עקרוני, אחת הבעיות של ישראל היא שטחים פתוחים, ויש סביבנו מדינות עם המון שטח פתוח

קובי בליטשטיין:  אחד הרעיונות הוא להקים מיזמים - - -     

דוד ביטן: אבל זה מתפתח לאיזה שהוא מקום?     

קובי בליטשטיין: כן

דוד ביטן: הבנתי

שלום דנינו: ורק מזרח?     

אליהו ברוכי: אבל אם יש פקקים ברשת ההולכה הראשית – מה יעזור אם יהיה שם חשמל? זה צריך להיות אצלנו

דוד ביטן: הם יעבירו את זה לנו

קובי בליטשטיין: כן, אבל ההנחה אומרת שאנחנו נפתור את הפקקים ברשת

קובי בליטשטיין:  אנחנו לא נישאר עם הפקקים האלה, כי אחרת אנחנו ניסתם

קובי בליטשטיין:  אנחנו פותחים אותם, ותכף אני אפרט

אליהו ברוכי: יש לוחות זמנים לשחרור הפקקים?     

קובי בליטשטיין: יש לנו תכנית תכנית עבודה לשחרור הדברים האלה

קובי בליטשטיין:  אני מתחיל מהשלב המיידי

קובי בליטשטיין:  קודם כל, יש בעיה מיידית

קובי בליטשטיין:  תכף ידברו כל נציגי יצרני ה-PV, ואנחנו רוצים את ה-PV הזה

קובי בליטשטיין:  יש כמה פתרונות שהם מיידיים: א', שילוב של תכניות עם אגירה

קובי בליטשטיין:  כלומר, כשאנחנו מדברים על הפקקים – תחשוב בכביש: הרי, אין לך פקק בכביש כל היום; הפקקים הם בעיקר בשעות העומס

קובי בליטשטיין:  אותו הדבר גם ברשת החשמל, ואנחנו רוצים שאנשים ייצרו חשמל ב-PV ויזרימו אותו, לצורך העניין – בלילה

קובי בליטשטיין:  זו דוגמה אחת

קובי בליטשטיין:      דוגמה נוספת היא שאנחנו עושים בדיקה תכנונית על מנת להגדיל את הניצול של הרשת, באופן הזה שאנחנו נוכל לחבר הרבה יצרני PV כבר עכשיו, תוך האפשרות לקטום אותם במידה והם מסכנים את הרשת

קובי בליטשטיין:  כן לפצות או לא לפצות זו שאלה שאנחנו עוד לא דנו בה, אבל הרעיון הוא, בסופו של דבר, לאפשר חיבורים הרבה יותר משמעותיים ליצרני ה-PV, כי אנחנו רוצים לראות אותם מחוברים

קובי בליטשטיין:  במידה ואנחנו נוכל לנהל אותם – תחשוב על חדר שבו אני יכול להפסיק את זה או להפסיק דברים אחרים ברשת על מנת להזרים אותם – אפשר יהיה לחבר הרבה יותר, ואת זה אנחנו רוצים לעשות באופן מידי

קובי בליטשטיין:      אנחנו כבר עשינו כמה דיונים עם חברת החשמל ועם נגה; אנחנו צריכים לכנס את זה לאיזו מתודה ברורה – וזה עניין של שבועות או חודשים ספורים, להנחתי – על מנת לאפשר גידול משמעותי של יכולת החיבור של יצרני ה-PV לתוך הרשת

קובי בליטשטיין:      סוגיה נוספת היא סוגיית התעריפים

קובי בליטשטיין:  תזכרו שבחצי השנה האחרונה – היה משבר; הריבית קפצה; חלק מהמיזמים נהפכו ללא כלכליים, ואנחנו צריכים להתאים את עצמנו לנושא הזה

קובי בליטשטיין:  הפתרון המיידי לרשת הוא שינוי ההנחיות לחיבור, והנושא של אגירה

קובי בליטשטיין:  אנחנו יוצאים עכשיו במכרז ל-1,000 מגה אגירה – שזה המון; זה ג'יגה, למעשה - - -     

דוד ביטן: זה לא קשור לחרדים; זה דבר שחייבים לעשות

קובי בליטשטיין: חוץ מזה – החרדים זה עניין אחר

דוד ביטן: יש כבר טכנולוגיה לחרדים

קובי בליטשטיין: אין מה להפיל את זה על החרדים

דוד ביטן: זו תכנית של משרדי הממשלה, של חברת החשמל

דוד ביטן:  זה דבר שצריך אותו

קובי בליטשטיין: בוא לא ניתן לזנב לקשקש בכל הכלב

קובי בליטשטיין:  הסוגייה של החרדים היא - - -     

שלום דנינו: אתה יכול להגיד משהו על התפתחות הטכנולוגיה באגירת אנרגיה?     

קובי בליטשטיין: כן

קובי בליטשטיין:  היום, כל העולם הולך לסוגייה של אגירה

קובי בליטשטיין:  האגירה מתבצעת בסוללות

קובי בליטשטיין:  יש אצלנו, בארץ, כבר כמה מתקני אגירה, שאפשר ללכת ולראות אותם - - -     

שלום דנינו: יש פריצת דרך?     

קובי בליטשטיין: פריצת הדרך היא באסדרה

קובי בליטשטיין:  האסדרה היא אותה מערכת של חוקים שמאפשרת להם להתחבר לרשת החשמל ולקבל תעריף עבור הסוגייה של האגירה

קובי בליטשטיין:  היום אנחנו מעודדים את זה בכמה תחומים: א', אנחנו רוצים שכל אותם בעלי גגות – בעלי הלולים והרפתות, כל מי שיש לו גגות תעשייתיים, וכו', ששם בעבר כמות מסוימת של PV – והנה, פה בדיוק החלק שלכם, שבו אפשר לעזור – יגדיל את הכמות הזו, וישים ליד זה מתקן אגירה, שיאגור לנו את כל הייצור העודף ויוכל להזרים אותו בלילה

שלום דנינו: מה העלויות של מתקן אגירה כזה לבן אדם פרטי שיש לו שניים או שלושה לולים?     

קובי בליטשטיין: היום מדברים על ממוצע של 300 דולר, אם אני זוכר נכון

שלום דנינו: 300 דולר? זה הכל?     

קובי בליטשטיין: כן

קובי בליטשטיין:  זה קילו-וואט/שעה

קובי בליטשטיין:  בדרך כלל על גגות פרטיים יש, נניח, עשרה קילו, אז אם אתה מכפיל את זה – זה יוצא לך 3,000 דולר

קובי בליטשטיין:  אם יש לך לול של 100 קילו – אתה מכפיל את זה ב-100

קובי בליטשטיין:  אנחנו עשינו על זה כל מיני סימולציות, ואנחנו רואים שזה כלכלי

קובי בליטשטיין:  אנחנו יצאנו לשימוע, ותכף נשמע האם השוק חושב שזה כלכלי או לא כלכלי

קריאה: - - - מתי זה יוזרם למערכת?     

קובי בליטשטיין: זה תלוי

קובי בליטשטיין:  במקומות שבהם אפשר להזרים את זה במהלך היום – במקומות של משברים, לדוגמה - - -     

מטי צרפתי הרכבי: צריך לזה תב"ע?     

קובי בליטשטיין: באגרו-וולטאי יש המון ברכה - - -     

דוד ביטן: לא צריך תב"ע; אנחנו ניתן לבדואים שיעשו את הכל, ואז לא צריך תב"עות ולא צריך כלום

קובי בליטשטיין: בסולארי יש המון ברכה, אבל יש לו גם את הבעיות שלו

קובי בליטשטיין:  צריך לזכור שהסולארי הוא אפקטיבי למשך שש-שבע שעות ביום, פחות או יותר

קובי בליטשטיין:  מצד שני – ובחמישה החודשים האחרונים היו לנו לפחות שני מקרים כאלה – פתאום נכנס לך ענן, והסולארי נופל לך במכה אחת, ואז אתה צריך לשים מערכות אחרות

קובי בליטשטיין:  מערכות אחרות – תיארתי מקודם – לוקח זמן להעלות אותן

קובי בליטשטיין:  על הפער הזה – אנחנו רוצים לגשר באגירה

אלון שוסטר: האגירה היא מיידית, והחיבור - - -     

קובי בליטשטיין: בדיוק

קובי בליטשטיין:  אז אם אתה שואל מהי התרומה של האגירה - - -     

אלון שוסטר: קובי, מעל בתי עלמין - - -     

דוד ביטן: רגע

דוד ביטן:  מכיוון שאני רוצה שהח"כים לא מתעניינים בדיווח, אלא בכל מיני שאלות – אני מציע שתעצור את זה עכשיו, ואחר כך – נעבור לכל השאלות שאתם רוצים לשאול

דוד ביטן:  מנכ"ל חברת החשמל, יש לך משהו להוסיף?     

מאיר פעיל: כן

מאיר פעיל:  כבוד היושב ראש, אני אעשה את זה ממש בקצרה

מאיר פעיל:  קובי, מנכ"ל משרד האנרגיה, נגע כמעט בכל הנקודות

מאיר פעיל:  אני רק אדגיש שלעניין מתיחת הקווים – גם של אשכול נגב, מהדרום למרכז, וגם של קלאנסווה, מהאזור של הוד השרון וסביבותיה – אנחנו מטכסים עצה, ואני מקווה מאוד שהיא תצא לפועל בטווח של מספר בודד מאוד של שבועות – ואני אזהר בדבריי – שתאפשר, בעצם, למתוח את יתרת הקטע, שכרגע לא קיים מבחינת רשת ההולכה, ובצורה כזו – יתאפשר להזרים אנרגיה נקייה מאזור הדרום אל אזור המרכז

מאיר פעיל:  כרגע הדבר הזה לא מתאפשר – אפרופו מה שדיברתם על הפקקים בכבישים – אל מול רשת ההולכה

מאיר פעיל:      דבר שני, שגם כן הוזכר כאן – אני מקווה שבטווח של בין שבוע לעשרה ימים תתקבלנה החלטות, שיאפשרו להרבה מאוד יצרנים שעד היום – קיבלו תשובות מחלק שליליות להעברת אנרגיה שהם מייצרים באמצעות PV אל הרשת

מאיר פעיל:  אנחנו, ביחד עם קובי, רשות החשמל וחברת נגה, מנסים לטכס עצה שתאפשר לאותם מחלקים פוטנציאליים כן להתחבר אל הרשת, במסגרת של פרוצדורה מסוימת, כך שרוב הזמן – האנרגיה שהם מייצרים אכן תהיה יעילה ורלוונטית לצרכנים, ואולי בנקודות מסוימות, מבחינת פיק של אנרגיה קיימת אל מול קיבולת מרבית של הרשת – יצטרכו לתת איזה שהוא מענה במסגרת של חלופה תקציבית

מטי צרפתי הרכבי: תן דוגמה

מטי צרפתי הרכבי:  מה זה מחלקים?     

שלום דנינו: יזמים?     

מאיר פעיל: כולם, בלי יוצא מן הכלל

מאיר פעיל:  יש המון תשובות שמחלק שליליות

מאיר פעיל:  לא נותנים להם

שלום דנינו: שפיגלר, כשיש יזם שבונה חווה סולארית – ממי הוא מקבל רישיון?     

מאיר פעיל: אם מדובר ברשת ההולכה – הוא אמור לקבל אישור, בסוף, מחברת החשמל

שלום דנינו: בסוף? לא בתחילת הדרך?     

מאיר פעיל: בתחילת הדרך, אבל הוא מקבל מיד תשובה שלילית

דוד ביטן: הוא מקבל מיד תשובה שלילית?     

מאיר פעיל: כן, בוודאי

דוד ביטן: אז איך פותרים את זה?     

שלום דנינו: אם לא יהיה לו גיבוי כלכלי והתחייבות - - -     

מטי צרפתי הרכבי: אין מכסות, דנינו

קובי בליטשטיין: בואו נחלק את זה

קובי בליטשטיין:  עוד שינוי, לדוגמה, שעשינו ממש בחודש האחרון: עד היום, מי שרוצה להקים חווה סולארית של עשר קילו – מה שאתה רואה על הבתים הפרטיים – יש לו מסלול ירוק; הוא רץ, ולא צריך אישור מאף אחד, באופן עקרוני

קובי בליטשטיין:  בסוף הוא צריך, הרי הוא מתחבר לרשות החשמל ולחברת החשמל - - -     

דוד ביטן: בדיוק פה הבעיה

קובי בליטשטיין: רגע, לא

קובי בליטשטיין:  עם אלה – אין בעיה

שלום דנינו: אתם מחויבים לקבל את מה שהוא יספק?     

קובי בליטשטיין: כן

קובי בליטשטיין:  נכון

קובי בליטשטיין:  את זה, לדוגמה, הגדלנו בחודש האחרון מעשר ל-15

קובי בליטשטיין:  את זה – עשינו במיידי

קובי בליטשטיין:  כל האחרים שרוצים להתחבר לרשת, חייבים תשובות מחלק

קובי בליטשטיין:  הם פונים לחברת החשמל, שהיא אוספת, אחרי זה, את כל הנתונים של היכולת לחבר אותו

קובי בליטשטיין:  היא גם מערבת את נגה - - -     

דוד ביטן: אבל הוא אומר שהרוב מקבלים תשובות שליליות מיד

דוד ביטן:  מה הטעם בכל הדבר הזה? זהו פקק שחייבים לפתור

קובי בליטשטיין: הפקק הזה נוצר בתקופה האחרונה, ואת הדבר הזה - - -     

דוד ביטן: איך אתה פותר את זה?     

אליהו ברוכי: האם יש כאלה שקיבלו תשובות חיוביות? שמחברים אותם?     

מאיר פעיל: לא; זה איננו קיים

דוד ביטן: הכל שלילי, אתה לא מבין?     

קובי בליטשטיין: יש תשובות חיוביות

קובי בליטשטיין:  בגדול, במרכז אפשר להתחבר

קובי בליטשטיין:  הרשת עוד מאפשרת חיבור

קובי בליטשטיין:  הצבע של המפה, שמדברים עליו, הוא ירוק, ושם – אפשר להתחבר

קובי בליטשטיין:  יש שני סוגי תשובות, שאותן אנחנו רוצים לתקן עכשיו: א', אלה שקיבלו תשובות שליליות – ממש תשובה שלילית; ו-ב', יש כאלה שאמרו להם: "אוקיי, 100%, תקים מערכת אבל אנחנו נחבר אותך ב-2025-2026"

קובי בליטשטיין:  גם את זה – אנחנו רוצים לתקן עכשיו, במסגרת מה שאמרנו

דוד ביטן: אבל מה זה: "אנחנו רוצים"? אני רוצה להבין

דוד ביטן:  עם כל הכבוד, אנחנו לא נמצאים פה בהרצאה אקדמית

דוד ביטן:  אתה אומר שכולם מקבלים תשובה שלילית, כי אין דרך

דוד ביטן:  מה אתם עושים, וכמה זמן ייקח לפתור את הבעיה הזו?     

מאיר פעיל: אני מסביר

מאיר פעיל:  אגב, זה דומה מאוד, בעצם, לרשת הולכת מים

מאיר פעיל:  אם יש לך צינור, שכרגע אתה מזרים דרכו את מירב הקיבולת של המים, ואתה רוצה להכניס שם עוד מים – אי אפשר, כי הצינור ממילא נמצא ברוויה

דוד ביטן: אבל זה מעכב את כל הנושא

מאיר פעיל: רק רגע

מאיר פעיל:  אז אמרתי שקובי מוביל תהליך, כרגע, ביחד עם רשות החשמל, עם נגה ועם חברת החשמל, של אפשור הכנסת אנרגיה – או במקרה הזה, הכנסת תוספת של מים – לאותו צינור שהוא בקיבולת מלאה, על בסיס מתווה - - -     

דוד ביטן: אבל איך? איך זה נעשה?      

מאיר פעיל: אתם רוצים לדעת הכל?      

דוד ביטן: למה לא? תגיד לי, אני רוצה להבין

מאיר פעיל: אנחנו נגיד

מאיר פעיל:  הוא רמז לכם שקיבולת הצינור לא נמצאת ברוויה מלאה כל הזמן

מאיר פעיל:  יש עליות ומורדות

מאיר פעיל:  מספיק שבנקודות זמן מסוימות – אותו צינור גדול, שמזרימים דרכו מים, לא נמצא במצב של רוויה – של הזרמה מלאה – אפשר להזרים מים באותן נקודות זמן

מאיר פעיל:  אם בכל זאת הרשת רוויה באותם פיקים – אנחנו ניתן מענה, בצורה עקיפה - - -     

דוד ביטן: מי? חברת החשמל?     

מאיר פעיל: רשות החשמל וחברת החשמל

דוד ביטן: רשות החשמל לא קשורה לעניין

מאיר פעיל: 100%

מאיר פעיל:  חברת החשמל תיתן מענה, כספית, לאותו אחד שרוצה להזרים את האנרגיה, אבל אי אפשר לקבל אותה עבור אותה - - -     

דוד ביטן: אתם צריכים להשקיע יותר בתשתיות כדי לפתור את הבעיה, נכון?     

מאיר פעיל: בוודאי, אבל יש גם מענה - - -     

דוד ביטן: אז תראו לי מה התכנית

מאיר פעיל: כבוד היושב ראש, תשתית היא לא דבר שאתה לוחץ על מקש במקלדת והוא קיים

דוד ביטן: אז מה התכנית? כמה זמן? מה התקציב?      

מאיר פעיל: אנחנו עושים את הכל

מאיר פעיל:  זה יהיה בטווח, אני מקווה, של בין שבוע לעשרה ימים

קובי בליטשטיין: לרשת ההולכה אושרה תכנית, כרגע, שעדיין צריכה את החתימה של שר האוצר

דוד ביטן: יש תקציב?     

קובי בליטשטיין: כן

קובי בליטשטיין:  יש 18 מיליארד ₪

דוד ביטן: איפה משרד האוצר?     

קובי בליטשטיין: זה לא משרד האוצר

קובי בליטשטיין:  זו רשות החשמל

דוד ביטן: במקום להוריד את המחיר – אתם נותנים את התקציבים האלה? הרי, מה קורה? עם כל הכבוד, אנחנו לא נמצאים במצב שבו אתם תגידו לנו, ואנחנו נגיד: "הכל בסדר"

קריאה: אבל כל - - - תעריף סגור

דוד ביטן: ברור שתעריף סגור

דוד ביטן:  האוצר לא שם שקל, הרי, אף פעם

דוד ביטן:  הכל בתעריף סגור, ובגלל זה המחיר לא יורד אף פעם, כי כל התכניות הן על חשבון מחיר החשמל

דוד ביטן:  מה זה הדבר הזה? אתם צריכים לעשות כמו בתחבורה – כשאתם הולכים ועושים עכשיו כביש – כביש 6, גשרים וכו' – אתם גם שמים כסף מתקציב המדינה

דוד ביטן:  אתם לא יכולים, בנושא של החשמל, לעשות את הכל על חשבון התעריף

דוד ביטן:  הגיע הזמן שהממשלה תשנה פה מדיניות

דוד ביטן:  יש דברים שאתם צריכים לתקצב

דוד ביטן:  כשאתה עושה עכשיו את הרכבת – אתה לא מתקצב את הרכבת? אתה אומר: "מחיר הכרטיס יעלה לפי ההשקעה בתשתיות הרכבת"? אי אפשר לעבוד בצורה כזו

קריאה: הם רוצים את הכל בזול, אחרת - - -     

דוד ביטן: אני לא נתתי לך זכות דיבור, עם כל הכבוד

דוד ביטן:  אני לא יודע מי אתה

דוד ביטן:  אתם צריכים לשנות, אחרת – לא יעזור שום דבר

דוד ביטן:  אתם לא יכולים להעלות את התעריף מהר, אז אתם עושים את זה לאט-לאט, כדי שהתעריף יעלה לאט-לאט

דוד ביטן:  בואו נקבע ישיבה בעניין הזה

דוד ביטן:  אני לא מוותר לכם

דוד ביטן:  אתם צריכים לבוא, בהשקעות תשתיתיות של חשמל, ולשים כסף גם מתקציב המדינה

קריאה: זה נכון גם לגבי מים, אדוני היושב ראש

דוד ביטן: בסדר, אבל אנחנו בחשמל עכשיו, מה אני יכול לעשות? מה זה 18 מיליארד ₪? הרי, בינינו, הכל על חשבון התעריף

דוד ביטן:  אתה לא תשים את הכסף מהר, כי אתה לא תעלה את התעריף מיד

דוד ביטן:  אתה תעשה את זה לאורך שנים, ורשות החשמל משתפת פעולה, וכל העולם משתף פעולה בעניין הזה

מאיר פעיל: אנחנו לא, ואתה צודק

יונתן פלורסהיים: שפיגלר, שניה

יונתן פלורסהיים:  יש שלוש נקודות: א', משק סגור זה מקובל בעולם - - -     

דוד ביטן: אז אני אומר לך – תשנה את המשק הסגור

יונתן פלורסהיים: זה מקובל בכל העולם

דוד ביטן: לא, תסלח לי, זה לא מקובל בכל העולם

דוד ביטן:  גם מקובל ב-OECD שהמע"מ על מוצרי מזון הוא עד 8%, ופה – זה 17%

דוד ביטן:  אל תגיד לי: "מקובל"

דוד ביטן:  מה שמתאים לך – מקובל, ומה שלא מתאים – לא מקובל

דוד ביטן:  תשמע טוב, אני מבקש התייחסות של הממשלה; לא של האוצר

דוד ביטן:  אתם צריכים להביא תקציב, ולהשקיע בתשתיות – שאנחנו צריכים אותן עכשיו – על חשבון תקציב המדינה; בדיוק כמו שאתם בתחבורה

דוד ביטן:  זה הכל

יונתן פלורסהיים: הבעיה בתשתיות היא לא תקציבים

דוד ביטן: אל תגיד לי: "הבעיה היא לא בתקציבים"

דוד ביטן:  אתה צריך 18 מיליארד ₪

דוד ביטן:  אתה יכול להגיד לי מאיפה ה-18 מיליארד ₪? מהתעריף

דוד ביטן:  זה בדיוק העניין

דוד ביטן:  אתם עובדים עלינו בעיניים? אני לא מבין את זה

קריאה: יש גם את קרן העושר

דוד ביטן: אני מאוד מצטער

דוד ביטן:  תקשיב טוב – אני יודע מה אתה הולך להגיד לי - - -     

יונתן פלורסהיים: אני רק רוצה להגיד שהבעיה בתשתיות לא נוגעת - - -     

דוד ביטן: לא; זו בעיה בתשתיות

דוד ביטן:  אל תספר לי סיפורים

דוד ביטן:  אנחנו מבקשים שה-18 מיליארד ₪ האלה יבואו מחשבון תקציב המדינה, ולא על חשבון תעריף החשמל, כדי שהעסק ירוץ

דוד ביטן:  זה הכל

יונתן פלורסהיים: ברור לך שהמשמעות של זה - - -     

דוד ביטן: בסדר, אין בעיה

דוד ביטן:  אנחנו מבקשים את זה, ואני מבקש תשובה - - -     

יונתן פלורסהיים: ברור לך שהמשמעות של זה היא לדחות את תכנית הפיתוח - - -     

דוד ביטן: אנחנו נטפל בזה בפגרה מול ראש הממשלה, שר האוצר ושר האנרגיה

יונתן פלורסהיים: אני חושב שאם אתה מעוניין - - -     

דוד ביטן: אני מעוניין שהעסק יזוז, ולא על חשבון תעריף החשמל

יונתן פלורסהיים: - - - אושרה על ידי רשות החשמל לא מזמן

יונתן פלורסהיים:  היא אמורה להיות - - -     

דוד ביטן: רשות החשמל היא לא אלוהים

דוד ביטן:  אני אגיד לך למה היא מאשרת את זה - - -     

שלום דנינו: כי אין לה כסף מכם

דוד ביטן: עכשיו אני מבין

דוד ביטן:  רשות החשמל, יש לכם תקציבים? מה זה אומר: "אתם מאשרים"? זה על חשבון התעריף

דוד ביטן:  עכשיו, מכיוון שאתה לא יכול לאשר העלאה מהירה בתעריף – אתה עושה את זה לאורך שנים, ופה – הכל מתעכב, ושום דבר לא קורה במדינה

דוד ביטן:  זה המצב

דוד ביטן:  למה ברכבת אתה לא עושה את זה? למה אתה משקיע מיליארדים בפסי רכבת? כי הממשלה החליטה שזה נושא ממדרגה ראשונה, שצריך לטפל בו

דוד ביטן:  פה – אותו הדבר

יונתן פלורסהיים: אני חושב - - -     

דוד ביטן: עזוב

יונתן פלורסהיים: במילה

דוד ביטן: אני מכבד אותך; עזוב

דוד ביטן:  החלטה ראשונה של הוועדה, ברגע זה, היא שהמדינה תקצה תקציבים מיוחדים לעניין הזה, לא על חשבון תעריף החשמל

דוד ביטן:  אנחנו צריכים תשובה מהממשלה בעניין הזה בתוך 30 יום

דוד ביטן:  אנחנו רוצים החלטת ממשלה

דוד ביטן:  זה הכל

דוד ביטן:      עכשיו, בואו נמשיך להתקדם

דוד ביטן:  הממ"מ - - -     

מאיר פעיל: עוד לא סיימתי

מאיר פעיל:  עוד שני דברים קטנים

יונתן פלורסהיים: שפיגלר, שנייה

יונתן פלורסהיים:  מאחר והזמנת אותי לדיון – אני מבקש להתייחס

דוד ביטן: אני אתן לך בסוף

דוד ביטן:  ההחלטה כבר התקבלה

יונתן פלורסהיים: בסוף? קיבלת החלטה רלוונטית עכשיו

יונתן פלורסהיים:  תכנית הפיתוח - - -     

דוד ביטן: ועדת הכלכלה לא עובדת אצל הממשלה

דוד ביטן:  היא עובדת בכנסת, למען תושבי המדינה

יונתן פלורסהיים: מאחר ואנחנו עובדים בשיתוף פעולה מצוין - - -     

דוד ביטן: אין בעיה; הכל בסדר

דוד ביטן:  ה-18 מיליארד ₪ הם כסף שלכם? זה של אוצר המדינה, אז בואו נראה מה הממשלה תחליט, ואחר כך נתווכח

יונתן פלורסהיים: חבר הכנסת ביטן, יו"ר הוועדה, כל הכסף הוא של אזרחי מדינת ישראל

יונתן פלורסהיים:  לאף אחד אין כסף

דוד ביטן: נכון

דוד ביטן:  הוא לא שלכם

יונתן פלורסהיים: נכון

יונתן פלורסהיים:  וכל אלה שיושבים פה – רוצים - - -   

דוד ביטן: אז אזרחי מדינת ישראל לא צריכים אנרגיה מתחדשת?      

שלום דנינו: בגלל זה לא הקצתם מקרן העושר

ששון גואטה: אלה התירוצים שלהם

ששון גואטה:  דוד, שים לב

ששון גואטה:  כל הזמן יש להם את אותו התירוץ: "זה כסף של כלל אזרחי ישראל"

ששון גואטה:  תתחילו לשים כסף

ששון גואטה:  תתחילו לשלם כסף לטובת הציבור, ולעזור לו

יונתן פלורסהיים: תכנית הפיתוח – 20 מיליארד ₪, אמורה להתבצע עד 2030 ולפתור הרבה בעיות

דוד ביטן: אבל התכנית לא מתבצעת על חשבונכם; היא על חשבון התעריף

דוד ביטן:  לא אתם משלמים; התושבים משלמים את זה, מעבר למיסים שלהם

יונתן פלורסהיים: זוהי תכנית שחברת החשמל מכירה, והיא הולכת להיות מגולמת בתעריף

יונתן פלורסהיים:  היתרון לכך שהיא בתעריף הוא שלא משנה - - -     

דוד ביטן: לא, עזוב

דוד ביטן:  בארבעת החודשים שאני פה – כבר למדתי שהכל הוא על חשבון התעריפים

דוד ביטן:  שום דבר הוא לא על חשבון המדינה, למעט נושא התחבורה; שם – אתם משקיעים

דוד ביטן:  זה גם לא נגדכם

דוד ביטן:  למה אתם מתעוררים? אני מבקש החלטת ממשלה בעניין הזה, זה הכל

דוד ביטן:  אנחנו נטפל בזה

דוד ביטן:  זה מה שוועדת הכלכלה מעוניינת בו

דוד ביטן:  יש לך עוד משהו להגיד, המנכ"ל?     

מאיר פעיל: חברת החשמל תסיים את הכנת תכנית פיתוח רשת החלוקה בתוך כחודש ימים, והיא בהחלט תיתן מענה לכל הצרכים של רשת החלוקה, לפחות עד שנת 2030

מאיר פעיל:  הנקודה הנוספת היא שאנחנו דחפנו מאוד, במשרד המשפטים, אפשרות להקל באופן משמעותי מאוד על חיבור אנרגיה נקייה, שמיוצרת באמצעות PV, במשקים החקלאיים, כך שמה שהיה בעבר חסם רציני לעניין טופס 4 וטופס אכלוס – כרגע הוסר מהפרק, ויש אפשרות לחבר לא מעט יצרנים – בייחוד במתקנים חקלאיים – לרשת החשמל

מאיר פעיל:  הדבר הזה בהחלט ישפר את היכולת לתת מענים חיוביים לאותם גורמים שרוצים לספק אנרגיה נקייה, מקרני השמש, לרשת החשמל

דוד ביטן: טוב

דוד ביטן:  תודה

דוד ביטן:  עד שהדברים יזוזו – אם אין תקציב – אתה כבר תהיה מנכ"ל של חברה אחרת, ולא של חברת החשמל

דוד ביטן:  טוב, ממ"מ, אני מבין שעשית איזו עבודה בעניין

מתן שחק: שמי מתן שחק, ממרכז המחקר והמידע של הכנסת - - -     

קובי בליטשטיין: רגע, אתה לא רוצה ש- - - יציגו את המספרים?     

דוד ביטן: עוד מעט

דוד ביטן:  אם אתם רוצים שנשמע רק אתכם – אנחנו לא נגיע לשום דבר

קובי בליטשטיין: אבל אני באתי לדווח

דוד ביטן: מצוין, אתה מדווח

קובי בליטשטיין: לא הספקנו לדווח כלום

שלום דנינו: קודם כל, עוררת כזה עניין בכל כך הרבה נושאים – שזו הזדמנות לדבר איתך

דוד ביטן: אל תדאג, נעשה עוד ישיבה

דוד ביטן:  זה לא יסתיים בזה

דוד ביטן:  בבקשה

מתן שחק: אני אתחיל בלציין שחלק מחובות שר האנרגיה, כחלק מתיקון חוק משק החשמל – תיקון 14 משנת 2017 – כוללות הצגה של תכנית עבודה רב-שנתית להשגת יעדי ממשלה באנרגיה מתחדשת

מתן שחק:  כמו שראינו מהסקירה החלקית שהוצגה – תכניות כאלה נמצאות בגיבוש, אבל עדיין אין תכנית מסודרת כזו

מתן שחק:       יש שלוש תכניות כיום: טיוטת תכנית משרד האנרגיה; טיוטת תכנית רשות החשמל; וטיוטת תכנית חברת ניהול המערכת, נגה, שאושרה על ידי רשות החשמל ומחכה לאישור השרים

מתן שחק:  אני אסקור ממש בקצרה את הסוגיות המרכזיות שאנחנו גילינו בתכניות השונות

מתן שחק:      ראשית כל, לפי תכנית רשות החשמל, כאמור, ההספק המעודכן של מתקני אנרגיה מתחדשת צריך להיות מוכפל עד סוף 2025 כדי לעמוד ביעדי 2025

מתן שחק:  אותה הכפלה – כמעט 62% מההספק שצריך להוסיף כדי לעמוד ביעדים מתבסס על הליכים קיימים – זאת אומרת, מכרזים, התקנות שכבר נמצאות בתהליכים – וכ-38% עדיין לא הוסדר באסדרות כלשהן

מתן שחק:  זאת אומרת שחלק גדול – עדיין לא מוסדר

מתן שחק:       אותו חלק שעדיין לא מוסדר – מתוכנן להיות מוסדר: א', באסדרות שוק – אלה אסדרות חדשות, שעדיין לא נוסו

מתן שחק:  עד כה, האסדרות למתקנים היו באסדרות תעריפיות, שהתעריף בהן נקבע או על ידי רשות החשמל, מראש, או במכרזים ובהליכים תחרותיים

מתן שחק:  כלומר, יש פה אתגר רגולטורי גדול באסדרה שבה לא היצרנים ולא השחקנים השונים בשוק ולא רשות החשמל יודעים איך היא תעבוד, ונותר לראות איך זה יתגלגל; ו-ב', באסדרת המשך למתקנים קטנים בדו-שימוש, שתחודש בסוף השנה לפי התכנית

מתן שחק:      התכנית לא כוללת מדדים ליישומה, ואינה עוסקת ביעדי 2030, דבר שמצמצם מאוד את התחולה שלה לשנים הקרובות

מתן שחק:  כלומר, היא קצרת טווח

מתן שחק:  השאלה היא: האם התכנית הזו מספקת את הוודאות ואת הפירוט הנדרשים, בשביל השחקנים השונים בשוק, כדי שהעסק הזה יוכל להתקיים כמו שצריך? אני רק אזכיר שאחת המטרות המרכזיות של התכניות האלה היא לייצר ודאות רגולטורית

מתן שחק:  בלי ודאות רגולטורית – מאוד קשה לשוק להתקיים, בטח כשעוברים לאסדרות שוק

מתן שחק:       הטיוטה של תכנית משרד האנרגיה ל-2030 שפורסמה לציבור הסתמכה על מגבלת הקרקע שהמועצה הארצית קבעה, בזמנו – של 20,000 דונם למתקנים פוטו-וולטאים בשדות פתוחים

מתן שחק:  ההחלטה הזו שונתה לאחרונה, כדי לאפשר עמידה ביעדי 2030, והיקף הקרקע שהקצתה לזה המועצה הארצית שולש ל-55,000-60,000 דונם

מתן שחק:  נזכיר שאותם שטחים פתוחים נמצאים, בדרך כלל, באזורים מרוחקים, וכמו שעלה פה כבר בדיון – בעיית הרשת להובלת אותו חשמל לאזורי הצריכה – נותרת בעינה

מתן שחק:       התכנית המקורית גובשה לאור מגבלת הקרקע מתוך מטרה לייצר העדפה למתקנים בדו-שימוש; כלומר, מתקנים שיהיו קרובים לאזורי הצריכה, ולא ייגזלו שטחים פתוחים

מתן שחק:  התכנית, כמו שהיא מגיעה אליה, בסופו של דבר, היא דווקא תכנית שמתעדפת שטחים פתוחים

מתן שחק:  הצרה עם התיעדוף הזה – מעבר לשיקולים שקשורים לאינטרסים השונים - - -     

קובי בליטשטיין: לא הבנתי את האמירה האחרונה שלך

מתן שחק: התכנית המקורית גובשה מתוך הטיה ברורה לדו-שימוש

מתן שחק:  זו הייתה מטרה מוצהרת, וזה היה חלק מהמיפוי שערכה רשות החשמל

קובי בליטשטיין: נכון, ואנחנו עדיין שם

מתן שחק: אז עולה השאלה: האם אנחנו עדיין שם? האם הגדלת היקף הקרקעות באמת מאפשרת את ההעדפה הזו לדו-שימוש? כמו שגם רואים בהספק של האתר שצריכים להוציא עד ל-2025 – רוב ההספק הזה הוא לא במתקנים; לפחות לא במתקנים ברשת החלוקה

מתן שחק:  השאלה השנייה היא האם מצב הרשת היום, כמו שהוא יכול להיות עד 2030, יאפשר להשתמש באותם שטחים פתוחים - - - גם אם אותם מתקנים - - -

מתן שחק:      הדבר האחרון שאני רוצה לומר הוא כמה מילים על תכנית נגה לפיתוח מערכת ההולכה

מתן שחק:  כמו שצוין בתכנית, יש פערים בין לוחות הזמנים הנדרשים להקמת התשתיות הנחוצות – את קווי הרשת הנחוצים מבחינת האנרגיה, ואת מתקני האגירה השונים – לבין לוח הזמנים של יעדי הממשלה; כלומר, 2030

מתן שחק:  לכן, הציעה חברת ניהול המערכת לעבור לתיעדוף של מתקנים קטנים בדו-שימוש באזורי הצריכה

מתן שחק:  העניין הוא שהעדפה כזו מצריכה לתת תעריפים יותר גבוהים ממה שקיימים היום

מתן שחק:  התעריפים שקיימים היום – לא מאפשרים - -      

קריאה: אתה חושב שזו בעיה רק של תעריפים?     

מתן שחק: - - להקים גגות מעל 100 קילו-וואט, גם אם הגג עצמו יכול להכיל מתקן יותר גדול, בגלל שיש דירוג דיפרנציאלי של התעריפים, שבו מעל 100 קילו-וואט – התעריפים יורדים בצורה דרמטית

מתן שחק:  הדבר הזה עלה כאן, בוועדה, בשנתיים האחרונות, בדיווחים שונים, ועדיין לא ניתנה לזה הדעת

שלום דנינו: איך זה מסתדר עם המספר שהוא אמר? שעכשיו הם הגדילו את זה עד 15 קילו-וואט?     

מתן שחק: יש את המדרגה הנמוכה ביותר

מתן שחק:  אני לא יודע, בדיוק, למה התכוון המנכ"ל, אבל האסדרה הדיפרנציאלית – לפחות כפי שעלה בדיונים קודמים – היא עד 100 קילו-וואט; שאלה מתקנים יותר גדולים מ-15

מתן שחק:  עד 100 קילו-וואט – התעריף הוא עדיין כלכלי ליצרנים, ומעל 100 קילו-וואט – זה כבר נהיה פחות כלכלי

מתן שחק:  בגלל זה גגות מסוימים מנוצלים רק בחלקם

מתן שחק:  ברשויות המקומיות, למשל, עלתה דרישה מאוד מפורשת לפני כשנתיים, פה, בוועדה, להעלות את התעריף, אפילו עד 200 קילו-וואט

מתן שחק:  זאת אומרת, להגדיל את הספק המתקנים שייתנו להם תעריף יותר גבוה, כדי שיוכלו לעשות את זה

מתן שחק:      בעצם, עולה השאלה: האם תכנית הממשלה מתעדפת שדות או גגות? כלומר, האם נסתמך על פיתוח רשת מורכב, יקר וארוך, שהוא גם נחוץ? כמובן שזה לא במקום השדות הסולאריים, אבל האם, בטווח הקצר, הפתרון הוא באמת לא באסדרה תעריפית יותר כלכלית?     

שלום דנינו: אז התעריף מדכא את הגגות?     

רון אייפר: אני רוצה להסביר

רון אייפר:  רון אייפר, ראשה החטיבה לאנרגיה מתקיימת במשרד האנרגיה

רון אייפר:  מתן דיבר על התעריף

רון אייפר:  ה-15 קילו-וואט שמנכ"ל חברת החשמל דיבר עליהם לא נוגעים לתעריף, אלא לחיבור

רון אייפר:  היום, אפשר להתחבר במסלול ירוק עד 10 קילו-וואט, ומנכ"ל חברת החשמל אמר שזה הולך לעלות ל-15

שלום דנינו: איך זה מסתדר שאתם מעדיפים גגות, ולא לבזבז שטחים פנויים, עם זה שהוא אומר שהתעריף מדכא את המוטיבציה?     

רון אייפר: אנחנו, במשרד האנרגיה, עובדים קשה כדי לקיים את דו-השימוש

רון אייפר:  דו-שימוש זה הגגות שמתן דיבר עליהם; זה על מאגרי מים; זה במחלפים

רון אייפר:  יש לנו אינטרס גדול לקדם את זה

רון אייפר:  קודם כל - - -     

דוד ביטן: כן, אבל זה לא מתקדם

רון אייפר: יש לנו גם עוד דברים שאנחנו מקדמים, ויש פה עוד הרבה עבודה, אבל אנחנו נותנים לזה מאמץ, ומשרד האנרגיה מקדיש את רוב - - -     

דוד ביטן: שלא יהיה כמו חיבור הגז, שעברו 14 שנה ועוד לא התחברו מפעלים

שלום דנינו: אז למה זה מלווה בתעריף נמוך?     

עוז לוי: אני מציע לשמוע את ההתייחסות של רשות החשמל לענייני תעריף, שהיא קצת יותר רלוונטית

שלום דנינו: רבותיי, אתם קופצים עם שאלות כל הזמן, ולא נותנים לגורמים להתייחס

שלום דנינו:  מכיוון שכל הח"כים רוצים לדבר מהר – בואו נעצור

שלום דנינו:  כל אחד שרוצה להתייחס – שיתייחס

שלום דנינו:  אתה רוצה להגיד משהו?     

שלום דנינו: אני פשוט מתייחס למה שאני שומע פה מהחברים

שלום דנינו:  אנחנו מדברים על הגגות הדו-שימושיים – זה החזון שלכם, הרצון שלכם, ואתם עובדים על זה קשה, וזה מדוכא בגלל שהתעריף נמוך

שלום דנינו:  ואז אומרים: "זה לא אנחנו; זה מישהו אחר"

דוד ביטן: הלאה; שוסטר

אלון שוסטר: א', בשבוע הבא אנחנו ניפגש בוועדת המשנה בנושא החקלאות, בעניין האגרו-וולטאי, וננסה לסייע בהסרת חסמים

אלון שוסטר:  ב', אתם עושים עבודה חשובה מאוד, ואני מבקש שנדבר אמת לעצמנו

אלון שוסטר:  אנחנו כולנו באותה הסירה; אין פה נבחרים, Professionals או ימין ושמאל

אלון שוסטר:  יש פה אופוזיציה וקואליציה

אלון שוסטר:  יש כאן מדינה שצריכה להתנהל בכיוון מאוד ברור, עם חסמים מאוד ברורים – עם ויכוחים, לפעמים – ואנחנו, ואולי גם ועדות אחרות, עומדים לרשותכם

אלון שוסטר:  תבואו אלינו; לא רק על פי החוק

אלון שוסטר:  עם הרוח הזו של היושב ראש, ובגיבוי של כולנו – צריך להטיס את העמידה שלנו ביעדים המאוד הגיוניים

אלון שוסטר:      נדמה לי שלא הוזכרו פה גם העונשים הכספיים שילכו ויוטלו על המדינה, על עסקים פרטיים, על מי שלא יעמוד בהתחשבנות הפחמנית הזו; הדבר הקונקרטי היחיד, אולי, לרשות החשמל

אלון שוסטר:  אני שומע ומקבל הודעות, כרגע, על כך שיזמים קיבלו אישור, שמו ערבויות, לא עומדים כי לא מחברים אותם – ומחלטים להם עכשיו את הערבויות

קריאה: אני אתייחס לזה

דוד ביטן: בסוף

דוד ביטן:  הלאה

אליהו ברוכי: אני רוצה לחדד את השאלה שלו: רשות החשמל יצאה למכרז

אליהו ברוכי:  חקלאים שמו ערבות של 70 מיליון ₪, זכו, קיבלו אישור, ובגלל הפקקים – לא מחברים אותם ומחלטים להם ערבויות של 70 מיליון ₪

קריאה: נתייחס לחילוטים בסוף

מטי צרפתי הרכבי: בעצם, ראינו כאן, במצגת של מר בליטשטיין, שהמדינה ידעה, מאז החלטת הממשלה, לגדול באנרגיות מתחדשות בפחות מאחוז לשנה

מטי צרפתי הרכבי:  עכשיו רוצים לעשות 5% בשנה עד 2025 - - -     

דוד ביטן: - - - את העלאת התעריף

מטי צרפתי הרכבי: זה לא קשור לכסף

מטי צרפתי הרכבי:  בסוף, היערכות היא גם היערכות תשתיתית

מטי צרפתי הרכבי:  זה אתגר מאוד גדול, ואני חושבת שהמדינה חייבת לעשות משהו יותר מערכתי – אולי ועדת שרים לענייני אנרגיה מתחדשת

מטי צרפתי הרכבי:  יש לך את השקף של השעון, עם כל המורכבות והתכלול

מטי צרפתי הרכבי:  אולי זה הזמן לקרוא למשהו כמו ועדת שרים, שבאמת תקדם את כל החסמים שהצגתם

מטי צרפתי הרכבי:      הצגתם את האתגרים ואת החסמים בשלושה מישורים – אחד מהם, כמובן, הוא רשת ההולכה – והחסר הוא בעיקר בפריפריה; גם אלון ציין על כל מיני כאלה שהקימו

מטי צרפתי הרכבי:  אדון שפיגלר, ציינת בעבר שיש לך איזו שהיא תכנית, או שאתה רוצה להתאים תכנית מוסדרת לניהול העומס ברשת, תוך פיצוי, ומה שאמרת

מטי צרפתי הרכבי:  אני חושבת שהוועדה צריכה לבקש תכנית עבודה סדורה, בעיקר עם לוחות זמנים ותחזית צפויה, בצורה יותר מדויקת

מטי צרפתי הרכבי:       אני הייתי שמחה לשמוע בשני מישורים: האחד זה משבר האקלים והיערכות למזג אוויר – כי לפני שבוע אנחנו שברנו את שיא כל הזמנים, והשבוע אנחנו שוברים את שיא כל הזמנים; וציינת עננות – בעיקר אובך

מטי צרפתי הרכבי:  איך אנחנו נערכים למשבר האקלים ולמזג האוויר?      אני עדיין מודאגת מההפעלה הרציפה של יחידה 1 באורות רבין, שהיא פחמית, ואני לא רואה - - -     

דוד ביטן: אבל מטפלים בזה

מטי צרפתי הרכבי: אני לא יודעת - -     

קריאה: יש עיכובים

מטי צרפתי הרכבי: - - אבל יחידה 1 מייצרת באופן קבוע

מטי צרפתי הרכבי:  אני אומרת את זה ברקע הדברים

מטי צרפתי הרכבי:  עוד שאלה קטנה: האם נבחנה אפשרות – בגלל אחד החסמים של השטח; אני יודעת שהשטחים רגישים, אקולוגית, אבל לא רק – להקים פוטו-וולטאי על רצועות התשתית, כמו שנבחנים במחלפים? כי שם לא צריך תכנון, בכלל

מטי צרפתי הרכבי:       אולי אפשר לעשות זום אאוט על כל מערך רשת החשמל, ולראות האם יש שטחים ברצועת החשמל שבהם אפשר להקים חיבור, תשתיות, הקמות

מטי צרפתי הרכבי:  אולי נבחן את זה

מטי צרפתי הרכבי:  אני מניחה שלא אני המצאתי את הרעיון הזה; אני יודעת שבעולם – זה כן קורה

מטי צרפתי הרכבי:  תודה, אדוני

דוד ביטן: הלאה

דוד ביטן:  רשות החשמל

עוז לוי: אני אתייחס בקצרה לכמה מהדברים שעלו פה

עוז לוי:  עוז לוי, סמנכ"ל חטיבת חשמל ורגולציה ברשות החשמל

עוז לוי:  לרשות החשמל יש תכנית עבודה רב-שנתית לקידום האנרגיות המתחדשות

עוז לוי:  היא גובשה בשנה שעברה, ונמצאת באתר האינטרנט של הרשות

עוז לוי:  מטבע הדברים – דברים משתנים, ואנחנו מעדכנים אותה כל הזמן, אבל היא קיימת, וכוללת את כל הצעדים האסדרתיים שאנחנו צריכים לעשות וצעדים אחרים

עוז לוי:  בין היתר, היא נמצאת גם פה, בשקפים – אני לא יודע אם תרצו שאני אציג אותם, או לפחות את עיקרי הדברים, כי נעשים הרבה דברים בשביל לקדם את תחום האנרגיות המתחדשות

עוז לוי:       לפני שאני מרחיב בעניין הזה – תשובות נקודתיות לכמה שאלות שעלו פה

עוז לוי:  לכאורה, עלתה פה שאלה מאוד קשה: האם אנחנו ממקדים את האנרגיות שלנו בקידום המתחדשות בשטחים הפתוחים, או שאנחנו מקדמים את האנרגיות המתחדשות בדו-שימוש? זוהי שאלה מסובכת, לכאורה, אבל עם תשובה מאוד פשוטה: לאור היעדים המאוד שאפתניים שיש למשק החשמל לקידום האנרגיות המתחדשות – הולכים בכל הכוח על קידום אנרגיות מתחדשות בשטחים קרקעיים, והולכים בכל הכוח על קידום אנרגיות מתחדשות בדו-שימוש, כמו שמנכ"ל משרד האנרגיה ציין, וגם הנתונים שתכף אראה - - -     

קריאה: רק עם תעריפי - - - שאנחנו לא יכולים להקים

קריאה:  סליחה, אדוני היושב ראש

עוז לוי: עכשיו, בכל זאת, אני חושב שאם אתם רוצים קצת מידע - - -     

דוד ביטן: תן לנו בעל פה

אלון שוסטר: רגע, הייתה עוד שאלה נקודתית לגבי הערבויות

עוז לוי: אני אענה גם עניין על הערבויות: אנחנו עובדים – לפחות עבדנו, בשנים האחרונות – בשיטה מקובלת של הכנסת הספק נוסף, כלומר מתקני ייצור באנרגיה מתחדשת, בשיטה של מכרזים; בשיטה של הליכים תחרותיים

עוז לוי:  זוהי שיטה מאוד טובה, שבה לא אנחנו, הרגולטור, קובעים את התעריפים – ואז אומרים שהתעריפים נמוכים מדי, ודברים כאלה

עוז לוי:  מי שקובע את התעריפים הם היצרנים עצמם, שמשתתפים במכרז, ואז אם הם זוכים במכרז – הם מקבלים את התעריף שהם שמו במכרז, או הרבה פעמים, בגלל השיטה שלנו – שאני לא אפרט אותה עכשיו לעומק – הם מקבלים, אפילו, תעריפים יותר גבוהים ממה שהם הציגו במכרז

שלום דנינו: המכרזים עובדים גם על הדו-שימושיים הקטנים?     

עוז לוי: כן, בוודאי

עוז לוי:  בוא נעשה הבחנה קלה: המתקנים הגדולים והבינוניים במשק החשמל – גם אם אלה מתקני ייצור של אנרגיה מתחדשת וגם אם אלה מתקני אגירה; וצריך להרחיב קצת גם על כל מה שאנחנו עושים בעניין האגירה – נכנסים בהליכים תחרותיים

עוז לוי:  כלומר, מי שקובע את התעריף בעבור האנרגיה או בעבור הזמינות, בסוף, זה השוק; המכרז

עוז לוי:  כמו שהזכירו פה קודם – אנחנו כבר עוברים לשיטה הרבה יותר מתקדמת, מפותחת וטובה, שבה האנרגיה, ברובה הגדול, לא מוזרמת לרשת – לפחות לא ברמה הכלכלית – אלא נמכרת ישירות לצרכנים

עוז לוי:  ואז בטח לא אנחנו, כרגולטור, קובעים כמה כסף היצרן יקבל

עוז לוי:  מי שקובע זה בעצם המספק והצרכן, בשוק תחרותי ופתוח

שלום דנינו: אבל הוא לא יכול לספק ישירות ללא רשת ההולכה שלכם

עוז לוי: זה נכון

עוז לוי:  אני מתייחס עכשיו לעניין התעריפים

עוז לוי:  באמת, כמו שנאמר פה קודם, למתקני ייצור קטנים ולמתקני אגירה קטנים, מי שקובע, עדיין, את התעריף היא רשות החשמל, ואותם – אנחנו לא מכניסים לשוק המאוד משוכלל, כי לבן אדם שיש לו גג קטן מעל הבית – קצת, אולי, קשה לו להתמודד עם משק תחרותי ומפותח

עוז לוי:      עכשיו, בדיוק כמו שאמר מנכ"ל האנרגיה, בדרך כלל אנחנו עובדים בשיטה כזו שבה אנחנו קובעים תעריף לגגות הקטנים, מקבעים אותו, פעם בשנה או שנתיים, כדי שתהיה ודאות לכולם, ופותחים את התעריף, פעם בשנה או שנתיים, ורואים האם הוא טוב ומתאים לתנאי השוק הנוכחיים

עוז לוי:       אנחנו לא מתעלמים מכך שבחודשים האחרונים חלו שינויים מאוד משמעותיים בשווקים הפיננסיים – שערי חליפין; אינפלציה; ציפיות לאינפלציה; ריביות; כל מה שנאמר פה

עוז לוי:  במקרה הזה – אנחנו גם חורגים מהרגלנו, וכבר עכשיו אנחנו נמצאים בסיומה של בדיקה מעמיקה בנושא הזה

עוז לוי:  אם נמצא לנכון שצריך לעדכן את התעריפים האלה עוד לפני תום תקופת התעריף – אפילו לפני סוף השנה הזאת – נעשה את זה

עוז לוי:  זה נמצא במיקוד ובעבודה - - -     

שלום דנינו: קודם כל, תבורכו על הגמישות הזאת

אלון שוסטר: רגע, לא ענית לי על חילוט הערבויות

עוז לוי: השיטה שבה אנחנו היא עובדים היא שאנחנו – כמו שאמרתי קודם – נותנים תעריף מובטח למי שמתמודד בהליכים האלה, לתקופה מאוד ארוכה של 20 שנה

עוז לוי:  זה מאוד לא טריוויאלי ולא מובן מאליו ביחס למה שקורה בשווקים מפותחים

עוז לוי:  הדבר הזה יוצר חשיפה, וגם יוצר עלויות די משמעותיות לציבור צרכני החשמל

עוז לוי:  אנחנו עושים את זה בצורה כזו שבה אנחנו מבטיחים את זה, אבל מצד שני, חובה של היזם שניגש להליך תחרותי לבדוק לפני שהוא ניגש, ולהבטיח שיש לו, בפרויקטים שלו, מקום ברשת

שלום דנינו: מה זאת אומרת? איך הוא יכול לבדוק?     

עוז לוי: אני אסביר

עוז לוי:  כל אחד שיש לו מתקן – גם אם הוא לא יודע בוודאות, לפני שהוא מקים אותו, אם יש לו מקום ברשת – יכול לראות, לפי מפות שמפורסמות - - -     

שלום דנינו: סליחה, אדוני, תראה, אם אנחנו רוצים לקדם את העניין הזה של היזמים האלה שיקימו חוות – אי אפשר לעשות את זה ברוח הזאת

שלום דנינו:  ברגע שנותנים לו את ההיתר – אתם צריכים להתחייב לו

שלום דנינו:  הוא לא ישקיע עשרות מיליונים - - -     

אלון שוסטר: אתם המדינה; הסיכון על המדינה

אלון שוסטר:  אנחנו רוצים שאנשים ייקחו סיכון

אלון שוסטר:  מה זאת אומרת?     

עוז לוי: אני פשוט עוד לא השלמתי את התשובה; אני רק ברישה שלה

עוז לוי:  אנחנו מבינים את הבעיה שיש; אני רק מסביר את השיטה ואת הרציונל

שלום דנינו: השיטה פגומה

שלום דנינו:  דבר איתנו על השיטה שעובדת

דוד ביטן: איך זה מקדם אותנו למטרה שאליה אנחנו רוצים להגיע?     

קובי בליטשטיין: סוגיית חילוט הערבויות עולה בעוצמה בתקופה האחרונה בגלל כל סוגיות הריבית

קובי בליטשטיין:  א', אנחנו כבר עושים כל מיני צעדים - - -     

דוד ביטן: זה לא רק בגלל סוגיית הריבית, סלח לי

קובי בליטשטיין: בעיקר

קובי בליטשטיין:  כל סוגיית הערבויות עלתה במיוחד בחצי השנה האחרונה - - -     

דוד ביטן: איך אתם פותרים את הבעיה?     

עוז לוי: אפשר לעשות פתרון יסודי לבעיית הרשת, ואנחנו עושים, אבל זה לא בטווח הקצר, כמובן

עוז לוי:  על זה אני ארחיב תכף

עוז לוי:  אנחנו נותנים, בשנה-שנתיים האחרונות, הארכות מועדים לא מבוטלות ליזמים שכבר ניגשו למכרזים, ונותנים להם עוד זמן להקים

עוז לוי:  מעבר לכך - - -     

דוד ביטן: רגע, עצור

דוד ביטן:  יש פה אחד מהיזמים שיש לו בעיה בערבויות?      

ירון קיקוז: כן

דוד ביטן: תסביר לי את הסוגייה מהצד שלך

דוד ביטן:  האם באמת נותנים לך פתרון?     

ירון קיקוז: קודם כל, אין פתרון

ירון קיקוז:  אי אפשר להקים פרויקטים היום

ירון קיקוז:  אולי בעוד שלוש-ארבע שנים אפשר יהיה להתחיל להקים את הפרויקטים

ירון קיקוז:  נותנים לנו הארכת זמנים, ואני לא יודע במה זה עוזר

אליהו ברוכי: חצי שנה?     

ירון קיקוז: כן

אליהו ברוכי: הוא אמר: "משמעותיות"

שלום דנינו: אגב, מבלי שהבטיחו לך, ירון, אני רוצה להבין את הרעיון היזמי שלך

שלום דנינו:  אם לא מבטיחים לך תעריף – למה אתה משקיע עשרות מיליונים? מה הביא אותך להשקיע?     

ירון קיקוז: קודם כל, זו לא הבטחה, אבל יש פרויקטים; הפרויקטים קיימים

ירון קיקוז:  אנחנו מנסים להקים, מגיעים לרשת ומקבלים תשובות שליליות בכל הארץ

ירון קיקוז:  אי אפשר להקים

דוד ביטן: למה אי אפשר להקים? כי אתה לא יכול להתחבר?     

שלום דנינו: אז על מה נתת ערבות?     

קובי בליטשטיין: כי הרשת סתומה

דוד ביטן: אז מה אתם רוצים מהיזמים אם אתם לא נותנים להם פתרון? זו הפקרות פה? אני לא מבין

שלום דנינו: אל תקימו חוות אם אתם לא יכולים להתחייב לתעריף שלא יקימו, ואל תציגו 30% או 20%

דוד ביטן: אני רוצה לשמוע דווקא את הצד השני עכשיו, ולא את הצד של הממשלה

דוד ביטן:  ירון, אתה אומר שאתה לא יכול להתחבר

דוד ביטן:  אתה לא יכול להקים את הפרויקט, בעצם? כמה זמן אתה נמצא במשחק הזה, שבו זכית במכרז ואתה לא יכול לעשות שום דבר?     

ירון קיקוז: זה קורה כל הזמן

ירון קיקוז:  מ-2017 המכרזים האלה יוצאים, ותמיד יש עיכובים, אבל עכשיו – הפקק הוא הרבה יותר גדול

דוד ביטן: ונתנו לך ארכה לחצי שנה?     

ירון קיקוז: ארכה של חצי שנה, ומציעים לי - - -     

דוד ביטן: ואם אתה לא עומד בזה – מחלטים לך ערבות של 70 מיליון ₪?     

ירון קיקוז: כן

ירון קיקוז:  יותר; 71

ירון קיקוז: 5 מיליון ₪

שלום דנינו: יש פה פרדוקס

שלום דנינו:  אם אתם לא מבטיחים לו לספק לכם חשמל – איך אתם מבקשים ממנו ערבויות ומחלטים?     

דוד ביטן: הערבויות הן בסדר; איך מחלטים לו את הערבויות?     

שלום דנינו: איך אתם מחלטים? אתם לא נותנים לו לספק לכם את הסולארי הזה

מאיר פעיל: אני רוצה להגיד משהו, ברשותך

מאיר פעיל:  הם צודקים במאת האחוזים

מאיר פעיל:  אותם משקיעים, שבסוף מגיעים לשוקת שבורה – אני העברתי את זה גם למנכ"ל משרד האנרגיה – בסוף יש גבול; אנשים מתרסקים

מאיר פעיל:  צריך להסתכל גם על הצד השני, ולא רק על הצד שלנו

אלון שוסטר: אני לא רואה את הצד השני בכלל; אני לא מצליח להבין את הלוגיקה

קובי בליטשטיין: אדוני, כרגע חילטו לך?     

ירון קיקוז: לא, אבל - - -     

קובי בליטשטיין: יפה, אז רק שניה

קובי בליטשטיין:  אני מסביר: סוגיית חילוט הערבויות היא בעיה אקוטית, שנוצרה בחצי השנה האחרונה

קובי בליטשטיין:  הנושא הזה עלה לנו בפורום

קובי בליטשטיין:  אני כינסתי בשבוע שעבר את כל היצרנים ואנחנו הולכים לדון בזה במליאת החשמל

קובי בליטשטיין:  נכון לעכשיו אנחנו מצאנו את המנגנון של ההארכות

קובי בליטשטיין:  כרגע האריכו בחצי שנה – אגב, זה נמצא בשימוע, ויכול להיות שזה גם יהיה יותר – ואנחנו מתמודדים עם הבעיה

קובי בליטשטיין:  נכון לשנייה זו – לא חילטו לו - - - אחד - - -

קובי בליטשטיין:  אני יכול לומר שאנחנו נדרשים לעניין הזה, ואנחנו מבינים את המצוקה

קובי בליטשטיין:  בסופו של דבר – אנחנו אלה שרוצים לקיים את המשק הזה, ואנחנו מחפשים, כרגע, את הפתרונות לזה

דוד ביטן: עזוב אותנו מהעניין שאנחנו יושבים ודנים

דוד ביטן:  ברור שלא חילטו; נתנו להם חצי שנה

דוד ביטן:  אני רוצה להבין: אתם יושבים על זה עכשיו?     

קובי בליטשטיין: אנחנו יושבים על זה

דוד ביטן: תוך כמה זמן יהיו החלטות בעניין הזה?     

שלום דנינו: דוד, הם חייבים לאפשר להם לסגת מהמכרז, להחזיר להם את הערבות ולהגיד להם: "דברו איתנו עוד שנה"

קובי בליטשטיין: ההחלטות יהיו בחודשים הקרובים

דוד ביטן: לא בחודשים

קובי בליטשטיין: חבר'ה, אי אפשר לענות

דוד ביטן: אתה לא יכול לענות, כי אתה מספר לנו סיפור עכשיו

קובי בליטשטיין: מה אתה רוצה? שהוא יתחבר לרשת? הוא רוצה להתחבר לרשת

דוד ביטן: אבל אתם לא נותנים לו אופציה להתחבר לרשת

קובי בליטשטיין: אנחנו כן נותנים; זה בדיוק מה שאני אומר

דוד ביטן: אם תיתן לו אופציה והוא לא יעמוד בזה – אין שום בעיה; תחלט לו את הערבות

דוד ביטן:  מה הבעיה? אני לא מבין

דוד ביטן:  כמה זמן?     

עוז לוי: תסתכלו על סדר היום של המליאה הקרובה

עוז לוי:  אנחנו כבר דנים - - -     

דוד ביטן: תעצור

דוד ביטן:  אנחנו מבקשים ישיבה בעניין בתוך חודשיים

דוד ביטן:  דווחו לנו רק על העניין הספציפי הזה

דוד ביטן:  בסדר? האוצר – דבר עכשיו

יונתן פלורסהיים: טוב

יונתן פלורסהיים:  אני רוצה להתייחס לגבי תכנית הפיתוח

יונתן פלורסהיים:  תכנית הפיתוח היא דרמטית ומשמעותית

דוד ביטן: על חשבון המחיר

דוד ביטן:  הבנתי

יונתן פלורסהיים: היא עולה כסף, והיא - - - מהתעריף

יונתן פלורסהיים:  היא נפרסת על פני 45 שנה

דוד ביטן: אתם תצטרכו להביא פתרון אחר במקרה הזה

יונתן פלורסהיים: היא תשמש אותנו למשך 45 שנה

יונתן פלורסהיים:  כך מקובל במשקי תשתיות

דוד ביטן: בסדר שמקובל

דוד ביטן:  ברכבת אתם משקיעים מיליארדים; מה הבעיה? תשקיעו גם פה קצת

יונתן פלורסהיים: המנגנון הזה עוזר לקדם את תכנית הפיתוח, בניגוד למנגנונים תקציביים

יונתן פלורסהיים:  אני מוכן להרחיב על זה

דוד ביטן: אני כבר למדתי: אתם נותנים לחינוך, ביטחון, רווחה ותחבורה

דוד ביטן:  כל השאר – על חשבון המחיר עצמו

דוד ביטן:  במשך שנים – הצלחתם לעשות

דוד ביטן:  כל הכבוד לכם; אני חייב להגיד לכם את זה

דוד ביטן:  זו לא ביקורת

דוד ביטן:  אתם אלופים

דוד ביטן:  הכל על חשבון תעריף אוטומטי

שלום דנינו: ואתה יכול להוסיף שהפרמטר לתכנית הוא שזה לא מייקר את החשמל

דוד ביטן: אני לא שר האוצר; אני יושב ראש וועדת הכלכלה, וכיושב ראש ועדת הכלכלה – כל אחד עושה את העבודה שלו

דוד ביטן:  זו מערכת בלמים ואיזונים; אנחנו מפקחים על המפקחים שעליהם אנחנו צריכים לפקח, ואם אנחנו חושבים שאתם לא צודקים – אנחנו צריכים להגיד לכם שאתם לא צודקים, ולטפל בזה שאתם כן תשנו את המדיניות

דוד ביטן:  אחרת – מה התפקיד שלנו? רק להעביר חוקים? אנחנו גם מפקחים על עבודת הממשלה, ובעניין הזה – אנחנו רואים כשל

דוד ביטן:  אני מאוד מצטער

דוד ביטן:  יש כשל ברור מאליו

דוד ביטן:       אתם לא יכולים לבוא ולהגיד לנו: "תמתינו להעלאת התעריף", רשות החשמל לא נותנת לכם את הכל מהר בצדק, כי זה על חשבון התעריף

דוד ביטן:  זה משפיע על האינפלציה; על יוקר המחיה; על הכל

דוד ביטן:  יש המון פרויקטים שאנחנו צריכים לעשות, במצב של העולם היום, בנושא של חדשנות, אבל לא יכול להיות שהכל יהיה על התעריף

דוד ביטן:  גם המדינה צריכה להשקיע פה

דוד ביטן:  אני מאוד מצטער

יונתן פלורסהיים: שתי נקודות: א', תכנית הפיתוח היא גדולה

יונתן פלורסהיים:  היא אמורה להיות מאושרת ולפתור הרבה בעיות

יונתן פלורסהיים:  זו תכנית שאנחנו מחכים לה, והיא אמורה להיות מיושמת עד 2030

יונתן פלורסהיים:  ב', במסגרת ההסדרים, פעלנו בהרבה דרכים כדי לפתור את החסמים – גם בהקשרים של רשת וגם בהקשרים של קרקע

יונתן פלורסהיים:  לגבי הרשת – - - - לאומיות הכנסנו דברים שנוגעים לשדרוג התשתית, כדי לאפשר לחברת החשמל לפעול בצורה טובה ומהירה יותר לשדרוג התשתית, כדי שהיא תוכל ליישם את התכנית הזו

מאיר פעיל: כמו מה?     

יונתן פלורסהיים: שדרוג של קווי 161 להרשאה; נראה לי שאתה מכיר את הנושא

מאיר פעיל: כמו מה? איך הקלתם?     

יונתן פלורסהיים: בכך שלא צריך תכנית לשדרוג של קווי הולכה

יונתן פלורסהיים:  זו הקלה משמעותית

קובי בליטשטיין: שלא צריך תכנית, אלא שאפשר לקדם את זה בהרשאה

שלום דנינו: מה ההבדל?     

קובי בליטשטיין: פחות בירוקרטיה

יונתן פלורסהיים: גם במסגרת הרשות – גם מנכ"ל משרד האנרגיה וגם נציג הרשות נגעו בזה

יונתן פלורסהיים:  אנחנו פועלים גם לטובת תעריפים; גם לקידום אגירה; וגם לקידום אסדרות נוספות

דוד ביטן: זהו? סיימת? אמרתי לי לתת לך לדבר

דוד ביטן:  בינתיים לא דיברת הרבה

קובי בליטשטיין: אני רוצה לתת כמה הבהרות: א, סוגיית התעריפים

קובי בליטשטיין:  סוגיית התעריפים וחילוט הערבויות היא נושא קריטי, וכמו שאתה ביקשת שאנחנו נביא לך פתרונות תוך חודשיים – אנחנו מקדישים את ישיבת המליאה הקרובה לסוגיית התעריפים, ובמסגרת זה – גם חילוט הערבויות

קובי בליטשטיין:  לא חיכינו לאף אחד כדי שיגיד לנו את זה, ואנחנו מודעים לכך שיש כרגע איזו שהיא בעיה בתעריפים

דוד ביטן: ארכה של חצי שנה – זו לא אורכה

דוד ביטן:  אני מאוד מצטער

דוד ביטן:  הנושא של חילוט הערבויות צריך לבוא לידי ביטוי מול הזמן שבו הם יכולים לעשות את העבודה

מאיר פעיל: וגם האופציה להתחבר

שלום דנינו: ואם היזמים צריכים את הערבויות האלה לצרכים אחרים, קובי – צריך לשחרר אותם מהעול הזה אם הם מבקשים

קובי בליטשטיין: בסוף, אם הוא שם 71

קובי בליטשטיין: 5 מיליון ₪ – הוא רוצה להתחבר ולהרוויח מהדבר הזה, וזה מה שצריך לאפשר לו

דוד ביטן: אני לא מסכים

דוד ביטן:  מה אתה רוצה? שיפרסמו מכרזים חדשים? הם כבר בתוך העניין, וצריך לעזור להם בנושא הזה, זה הכל

דוד ביטן:  זה המצב; אנחנו לא נפרסם מכרזים חדשים

דוד ביטן:  צריך לתת להם ודאות ופתרון

דוד ביטן:  רק בנושא של דחיית הערבויות – צריך להתחשב בעניין של החיבור

דוד ביטן:  אם הוא לא יכול להתחבר ולא יכול לעשות את העבודה – למה אתה נותן לו חצי שנה? עם כל הכבוד, אתה צריך לתת לו את תקופת הזמן שאתם מעריכים שאפשר לעשות בה עבודה מסוימת, ולא להתעסק בעניין כל חצי שנה

קובי בליטשטיין: היושב ראש, בדיוק בזה – אנחנו מתכוונים לדון בישיבת המליאה הקרובה

דוד ביטן: 100%

דוד ביטן:  עוד חודשיים – תגידו לנו מה קורה

קובי בליטשטיין: בסדר גמור

דוד ביטן: אנחנו לא בית משפט; אנחנו לא נכנסים עכשיו למי צודק

דוד ביטן:  הפתרון שיש לגבי העניין הזה הוא שיתחשבו

דוד ביטן:  הם צריכים לקבל החלטה

דוד ביטן:  אנחנו רק יכולים להגיד להם מה צריך להיות לדעתנו

קובי בליטשטיין: אבל המשימה שלנו היא לאפשר לו להתחבר עם הפרויקט שאיתו הוא רוצה להתחבר

קובי בליטשטיין:  אנחנו שמים, כרגע, את כל משקל הכובד על הנושא הזה, כי יש פתרונות

עמית ברכה: אדוני המנכ"ל, הערה: המשימה שלנו היא שתהיה תכנית רב-שנתית לאנרגיה מתחדשת

עמית ברכה:  אם הייתה תכנית רב שנתית – היו ברורים גם לוחות הזמנים ומי אחראי על מה

עמית ברכה:  אני עסקתי בזה כשהייתי חבר כנסת; חלק מהסיבה לישיבה הזו היא חוקים שאנחנו העברנו, אבל אין תכנית לאומית, והממשלה לא יוצרת תנאים שיעשו את ההחלטות של עצמה

עמית ברכה:  בסוף – הוויכוח הזה הוא שולי

דוד ביטן: טוב

דוד ביטן:  אני לא עצרתי אותך רק בגלל שהיית חבר כנסת

דוד ביטן:  הדיווח הזה הוא מחוק שאתה עשית

דוד ביטן:  האוצר - - -     

קובי בליטשטיין: אני רק רוצה להגיד: יש תכנית אסטרטגית – כמו שאמר חבר הכנסת לשעבר – והיא נמצאת כרגע בשימוע

קובי בליטשטיין:  אנחנו יצרנו אותה בגלל הסוגייה של ה-20,000 דונם, שאותה כבר פתחנו ופתרנו בחמשת החודשים האחרונים

קובי בליטשטיין:  לכן – היא נמצאת כרגע בשימוע; אנחנו מחכים לתוצאות השימוע, ואחת לשנה – נעדכן אותה

קובי בליטשטיין:  אז להגיד שאין תכנית – זה לא נכון

קובי בליטשטיין:  יש תכנית; היא נמצאת בשימוע - - -     

קריאה: לא מאושרת

קובי בליטשטיין: היא לא מאושרת כי היא נמצאת בשימוע

קובי בליטשטיין:  אנחנו נסיים את השימוע, ואז אנחנו נעדכן אותה אחת לשנה

דוד מור: עידו מור, רפרנט אנרגיה, אגף תקציבים

דוד מור:  אני רק אתן הרחבה קטנה, כי כולנו – גם הממשלה וגם הכנסת – נמצאים באותו הצד, של לנסות ולפתור את הבעיות האלה

דוד מור:  בסוף, יש שתי בעיות מאוד גדולות שמונעות את היכולת לעמוד ביעדי מתחדשות: א', שטח

דוד מור:  ישראל היא אחת המדינות הצפופות בעולם, וכבר היום אנחנו נמצאים באחוז תפיסת שטח מאוד גדול

דוד מור:  בתכניות הכלכליות – גם של 2021-2022 וגם של 2023-2024 – חלק מאוד משמעותי מהתכניות הכלכליות התעסקו בלפתור את בעיות השטח

דוד מור:       כשאני אומר: "לפתור את בעיות השטח" – זה בכמה רבדים: א', כמו שמנכ"ל משרד האנרגיה אמר עכשיו – הממשלה החליטה, בתכנית הכלכלית האחרונה, לקבוע יעדים לשיווקים, במקום לשים מגבלה על קרקע, שזה היה המצב עד היום

דוד מור:  רשות מקרקעי ישראל, בפעם הראשונה מאז שהתחילו עם המתחדשות, לדעתי, קבעה לעצמה יעד שנתי של שיווק של 8,000 דונם ליעדי מתחדשות, ומינהל התכנון הגדיל את המכסה שמאפשרת תכנון גם לקרקעי

דוד מור:      זה אירוע שהוא לא פשוט

דוד מור:  יש הרבה מורכבות עם הסוגייה של קרקעי, כי בסוף – קרקע הוא התשומה הכי יקרה שלנו, כנראה, במדינת ישראל, אבל אנחנו מבינים שכדי לעמוד ביעדים – אין ברירה

דוד מור:  יחד עם זאת, אנחנו קידמנו מספר צעדים – יחד עם משרד האנרגיה; רשות החשמל; הגנת הסביבה ועם הרבה שותפים – שנועדו לשפר מאוד את היכולת להשתמש בדו-שימוש

דוד מור:      קודם כל, זו בעיה בעולם התכנון, בכל הסוגיות של דו-שימוש קלאסי – בגגות; בחניות - - -     

אלון שוסטר: לא ענו לי על בתי עלמין

קובי בליטשטיין: המתים למען החיים

קובי בליטשטיין:  אנחנו גם שם

דוד מור: ספציפית על בתי עלמין – יש - - -     

קובי בליטשטיין: אנחנו נמצאים בדיונים עם הרב מנלה על איך עושים פוטו-וולטאי מעל בתי עלמין

קובי בליטשטיין:  גם פה יש כל מיני סוגיות, אבל אנחנו נמצאים שם

קובי בליטשטיין:  אתה מכיר את הרב מנלה ואת הרב רוז'ה; אנחנו דנים איתם היום בדיוק על הנושאים האלה, וגם עם הרבנות הראשית, עם משרד הדתות ועם כולם

אלון שוסטר: אם לא עושים לכל בית העלמין – אפשר להפריט איזה פאנל לכל קבר בנפרד

קובי בליטשטיין: לא, אלה סוגיות רציניות ויש שם את הבעיות שלהם, אבל אנחנו נמצאים שם

קובי בליטשטיין:  אנחנו מאוד רוצים את הנושא של הפוטו-וולטאי

קובי בליטשטיין:  להערכתנו זה יאפשר צל בקיץ - - -     

דוד ביטן: מה הבאת לנו את בתי העלמין? תן לבן אדם לסיים

דוד מור: אני אמשיך

דוד מור:  אנחנו הבנו, כממשלה, הבנו שאחד החסמים הוא שאמנם יש פטור, למשל, על היתר בניה, כדי להקים סולארי על גגות, אבל בישראל – גם גגות זה שטח במחסור ואנשים רוצים לעשות עליהם עוד דברים

דוד מור:  לכן, הממשלה החליטה שמינהל תכנון – ואני מאמין שהוא בתהליכי מימוש של הדבר הזה בימים אלה – יעלה את גובה הפטור, כך שגם אם אתה עושה את זה בגובה של שלושה מטרים, כדי שיהיה אפשר לעשות עוד איזו שהיא פעילות על הגג מתחת – עדיין יהיה אפשר להקים

דוד מור:      ההחלטה הכי משמעותית, אולי, שהייתה בתכנית הכלכלית האחרונה – והתבססה על עבודה של ועדה שעבדה במשך שנה וחצי, בהשתתפות של כמעט כלל המשרדים הרלוונטיים, ובראשות של רשות מקרקעי ישראל ושל אגף תקציבים – הייתה כל העולם האגרו-וולטאי

דוד מור:  פורסם דו"ח מאוד משמעותי, שפורט את הצעדים ואת האיזונים שנדרשים כדי לא לפגוע בעקרונות אחרים – של צדק חלוקתי – וכמובן שאפשר להטיל פה ביקורת על האם זה פוגע או לא, אבל בסופו של דבר יצאו המלצות מדיניות, שעוגנו בהחלטת מועצת מקרקעי ישראל, שעברה, שהיא באמת פורצת דרך ומאפשרת פוטנציאל של עשרות או מאות אלפי דונמים מבחינת קניין

דוד מור:      במקביל, היום, יש תכנית מתאר ארצית שמשרד האנרגיה מקדם לאחר החלטת הממשלה, שנועדה לאפשר להקים מתקנים אגרו-וולטאיים כאלה בהליך תקנוני

דוד מור:  יהיה אפשר, בחלק מהמקומות, גם להקים בתכנית

דוד מור:       הנקודה הכי משמעותית, אולי, באירוע הזה – וזה נוגע לחסם השני, שהוא הרשת, שתכף נדבר עליו – היא שהאגרו-וולטאי מאפשר, לראשונה, לקדם תכניות גם במרכז

דוד מור:  עד היום – לא היה אפשר לקדם תכניות משמעותיות שהן לא על גגות של מבני מגורים, באזורי המרכז, חיפה, תל אביב וירושלים

דוד מור:  ההחלטה של רשות מקרקעי ישראל מאפשרת, לראשונה – כמובן שעדיין יש פה סוגיות תכנוניות – גם לגורמים במרכז, שיש להם שטחים חקלאיים שהם לא צפויים לפיתוח, ולא אמורים להפוך להיות אורבניים בזמן הקרוב – להקים מתקנים של אנרגיה מתחדשת

דוד מור:      הדבר השני, שהוא יותר משמעותי, אולי, וזה סוגיית הרשת, שדיברו פה הרבה לגביה

דוד מור:  במהלך ההסדרים האחרונים בחוק תשתיות לאומיות, שהיה בוועדת פנים וסביבה, אנחנו עסקנו הרבה באיך מפתחים תשתיות יותר מהר

דוד מור:  בסופו של דבר, אפשר לנסות לשפר את הספיקה של הצינור, כמו שמנכ"ל חברת החשמל אמר, אבל בסוף – צריך גם להקים עוד תשתיות

דוד מור:      היום, אם נרצה או לא נרצה, המגבלה של הקמת התשתיות האלה היא לא תקציבית – המגבלה היא מגבלה סטטוטורית; היא מגבלה של חסמים פיזיים; היא מגבלה – כמו שאמר מנכ"ל משרד האנרגיה – של פולשים; של הרבה מאוד דברים

דוד מור:  במהלך החוק הזה, הכנסנו גם את כל תחנות המיתוג ואת כל קווי ה-400, וגם עשר תחנות משנה, שהן משמעותיות לפיתוח הרשת – וחלקן הן ספציפיות לאנרגיה מתחדשת – שיעוגנו בתכנית הפיתוח כתשתיות חיוניות וכתשתיות חיוניות מועדפות

דוד מור:  זה יאפשר לתת להם קדימות אמיתית ביכולת לפתח אותם

דוד מור:      הדבר השני זה שאנחנו נתנו, לראשונה, יכולת לרשויות מקומיות להפקיע שטחים להשנאה, שזה קריטי כדי לאפשר שילוב של עוד אנרגיה מתחדשת במרחב העירוני

דוד מור:  חוץ מזה, אנחנו לקחנו מספר פרויקטים שהם תקועים במיוחד – כמו תחנת המיתוג דן וכל הקווים בשרון, שיש שם חסמים מאוד משמעותיים, שאי אפשר לשלב אנרגיה מתחדשת מהצפון בלעדיהם – והפכנו אותם לתשתית חיונית מועדפת; כלומר, שזה נכלל בעשרת הפרויקטים הכי חשובים למדינת ישראל

דוד מור:      זה לא מספיק ברור שיש עוד הרבה מאוד צעדים, אבל אנחנו פועלים, כל הזמן, יחד עם השותפים שלנו, כדי לנסות לקדם את הדברים

דוד ביטן: תודה

דוד ביטן:  קודם כל, אני לא יכול לתת לכולם לדבר

דוד ביטן:  אנחנו נקיים עוד ישיבה לפני הפגרה

דוד ביטן:  אנחנו נודיע לכם על תאריך, ואז כל האנשים שלא קיבלו זכות דיבור – יוכלו לדבר, וגם אם המנכ"ל ירצה להמשיך חלק מהדברים – אין שום בעיה

דוד ביטן:  איגוד האנרגיה המתחדשת

איתן פרנס: אדוני, אני איתן פרנס

איתן פרנס:  אני אזכיר לך: אתה עזרת לנו מאוד

איתן פרנס:  היה כאן עניין גדול של היטל השבחה על גגות סולאריים, ואתה, בזמנו, בתוקף תפקידך, נלחמת כדי לעזור לנו

איתן פרנס:  בסוף, אחרי כמה שנים שבהן השלטון המקומי רצה להטיל עלינו היטלי השבחה – נהיה פטור, והצלחנו להקים את הגגות

איתן פרנס:      למה אני אומר את זה? אנחנו מגיעים לכאן כבר 13 שנה, ואני אומר לך, באחריות: רשות החשמל נותנת לנו תעריפי נפל, ואפשר לבדוק את זה

איתן פרנס:  אם רשות החשמל תואיל לפרסם נתונים על כמות רישומים של גגות ועל כמות הגגות המתחברים – כולנו נדע את גודל מפח הנפש שאנחנו, בתעשייה הסולארית, נמצאים בו

איתן פרנס:  התעשייה שלנו קורסת

איתן פרנס:       שמעתי את מנכ"ל חברת החשמל ואת מנכ"ל משרד האנרגיה

איתן פרנס:  אנחנו סומכים עליכם, ואנחנו רואים שאתם מנסים לעבוד, מביאים פתרונות והתחייבתם כאן לפתרונות מהירים

איתן פרנס:  אבל אדוני, אני אומר לך: אתם הכנסת, שמפקחת על עבודת הממשלה

איתן פרנס:  יש לנו פה תחום שעשרה משרדי ממשלה עוסקים בו

איתן פרנס:  צריכה להיות מוקמת ועדת שרים לאנרגיות מתחדשות, שתוכל לקחת את השלטון המקומי; את משרד החקלאות – כל אחד רוצה את ליטרת הבשר שלו – וגם שר האוצר יגיע, וישמע את מה שאדוני אמר כאן על תקציבים מחוץ למשק החשמל

איתן פרנס:  אם תהיה ועדת שרים כזו – אני מאמין שתהיה כאן פריצת דרך, כי אנחנו מפגרים אחרי כל האזור שלנו

איתן פרנס:  ירדן; מצרים; קפריסין – כולן עקפו אותנו

איתן פרנס:       בעבר, הייתה ועדת שרים לאנרגיות מתחדשות

איתן פרנס:  שמעתי שזה עלה גם מחברי הכנסת

איתן פרנס:  זה הדבר הכי נכון - - -     

דוד ביטן: הייתה ובוטלה

איתן פרנס: הייתה, והתחלפה הממשלה

איתן פרנס:  בזמנו, אם אני לא טועה, זה היה עוזי לנדאו ואחריו סילבן שלום - - -     

דוד ביטן: אתה מדבר על לפני 20 שנה?     

איתן פרנס: אנחנו כאן 13 שנה

איתן פרנס:  אני אומר לך: צריך תכלול בין-משרדי

איתן פרנס:  כל משרד – עושה משהו אחר

איתן פרנס:  דבר אחרון: לפני שבועיים – וזו הדוגמה הכי טובה עבורך לדבר מעשי ומיידי – רשות מקרקעי ישראל – הגוף שלא נותן לאף אחד כלום, בערך, בלי להעליב אף אחד – נתן דונם סולארי בחלקה א' לכל מושבניק

איתן פרנס:  חיכינו לזה עשר שנים

איתן פרנס:  מינהל התכנון נתן לנו את היתר הבנייה ב-2011, ורשות מקרקעי ישראל נתנה לנו את זה לפני שבועיים

איתן פרנס:  עכשיו צריך שרשות החשמל תתחייב כאן, היום, בתוך כמה זמן היא תקבע תעריף, כי אנחנו יכולים להקים את הדונם הסולארי הזה מחר בבוקר

איתן פרנס:  משרד אחד החליט – והמשרד השני לא מיישם

דוד ביטן: רשות החשמל, יש לך תשובה למה שהוא אומר?     

עוז לוי: כן

עוז לוי:  אנחנו מאוד שמחים על ההחלטה הזו של רמ"י, ואנחנו נדאג לתת מענה אסדרתי לעניין הזה בקרוב מאוד

עוז לוי:  כבר היום יש מענה אסדרתי לדונם הזה, והוא אסדרת השוק

עוז לוי:  יכול להיות, באמת, שזה פחות מתאים למקרה הזה, ולכן אנחנו נבחן את זה וניתן מענה

איתן פרנס: תוך כמה זמן, אדוני? אנחנו רגילים לקצובות של שנתיים

דוד ביטן: הוא אמר שהוא יעשה את זה בזמן הקרוב

דוד ביטן:  לא כל דבר אנחנו מעמידים לפי לוח זמנים

דוד ביטן:  אדם טבע ודין

עמית ברכה: עו"ד עמית ברכה, מנכ"ל אדם טבע ודין

עמית ברכה:  אני מתחבר למה שהעלית ודרשת בנוגע לתעריף, וללא להעמיס על התעריף

עמית ברכה:  אני רוצה להזכיר לכולם, ובראש ובראשונה לאוצר, שקרן העושר, שהייתה אמורה, על פי חוק, להקצות תקציבים לטובת קידום אנרגיה מתחדשת – לא עשתה זאת, ולכן זה נמצא, כרגע, בבג"ץ

עמית ברכה:  אתה יודע מה היא עשתה? היא שמה את הסכום אפס, כי אפס, הרי, זה גם מספר

עמית ברכה:  אם אפס זה מספר – אנחנו בבג"ץ, ואני מקווה מאוד שנצליח לשנות את ההחלטה

עמית ברכה:  זה בדיוק מתחבר למה שאדוני אמר – לכך שאין צורך להעמיס על התעריף

עמית ברכה:       בנוגע לעוד שני חסמים, שהם ניתנים לטיפול – כמו שעשו בעבר עם הפטור ממס הכנסה על חשמל סולארי במשקי בית

עמית ברכה:  יש צורך, אדוני, בשני דברים בסיסיים: להוריד מיסים מייצור חשמל סולארי ברשויות מקומיות

עמית ברכה:  המס עדיין חל על הרשות המקומית

עמית ברכה:  רשויות מקומיות רוצות לקדם אנרגיה סולארית - - -     

דוד ביטן: איזה מס?     

עמית ברכה: מס הכנסה

עמית ברכה:  הן משלמות מס, כי הן מוכרות לחברת החשמל

עמית ברכה:  כרגע הפטור הוא רק לאזרחים, וזה מטורף

עמית ברכה:  כלומר, אנחנו רוצים, כולנו, את הדבר הנכון, וזה לא נעשה

עמית ברכה:  הדבר השני, אדוני, הוא ועדי בתים

עמית ברכה:  ועדי בתים בבנייה רוויה לא מוכרים במערכות המס ככאלה שיכולים לקבל הלוואות

דוד מור: זה לא נכון, סליחה

דוד מור:  החוק מדבר על ועדי בתים פרטנית, ויש להם פטור

עמית ברכה: ועד בית לא מוכר, ולכן צריך לתת פתרון פיננסי

עמית ברכה:  85%-90% מהציבור הישראלי גר בבניינים מקומיים

דוד ביטן: יש לך תשובה לגבי הנושא של רשויות מקומיות?     

רון אייפר: לגבי רשויות מקומיות – לא, אבל לגבי ועדי בתים, בגלל שדובר פה על המצוקה של גגות, אנחנו רוצים שגם על גגות של בניינים משותפים – שהם רוב הגגות בישראל – יקום סולארי, במסגרת המאמצים לעשות דו-שימוש

רון אייפר:  אנחנו עובדים קשה כדי לגרום לדבר הזה לקרות

רון אייפר:  זה יותר מורכב מבית פרטי, שבו לשים סולארי על הגג היא ההחלטה של אדם אחד; בבתים משותפים – זה יותר מורכב

רון אייפר:  יש גם סוגיות מיסוייות, שצריך לטפל בהן, אבל יש גם סוגיות אחרות, שאנחנו עובדים עליהן קשה

דוד ביטן: האוצר, מה לגבי המס על הרשויות המקומיות?     

דוד מור: אני רוצה להתייחס לשתי הטענות שלו

דוד מור:  האחת זו נקודה שבה הוא צריך לדייק: הבית הזה תיקן את חוק המקרקעין לבתים משותפים רק לפני שנתיים

דוד מור:  לפני שנתיים – שינו את אחוז ההסכמה מ-100% לשני שליש, או לכך שכל פרט בבית משותף יכול להקים על חלקו היחסי

דוד מור:  יצא לי להיות בדיונים האלה, וזה מאוד חשוב, אבל אין מה לעשות עם כך שדברים באמת לוקחים קצת יותר זמן

דוד מור:  זה לא פרי שכולם רוצים לקטוף, ולכן זה לוקח יותר זמן

עמית ברכה: הוא לא יכול לקבל הלוואות פיננסיות

דוד מור: סליחה, אני לא קטעתי אותך

עמית ברכה: אבל לא ענית למה שאמרתי

דוד מור: אם תיתן לי לסיים את המשפט – אני אשמח לענות

דוד מור:  לגבי הסוגייה של מס הכנסה: יש חוק, שהוא חוק לעידוד השקעות באנרגיה מתחדשת, שנותן הטבות מס גם לפרטים וגם לוועד של בית משותף, עד גבול מסוים

דוד מור:  עכשיו, עולה פה טענה – שאנחנו צריכים ללמוד אותה לעומק, ואנחנו נלמד אותה לעומק, כממשלה – שיכול להיות שהגג של הפטור לא תואם את הגג המשותף, אלא באמת תואם רק את ההכנסה של כל דירה

דוד מור:  אנחנו צריכים ללמוד את זה - - -     

דוד ביטן: למה אתם מחייבים רשויות? הרי, רוב השטחים שאפשר לעשות בהם את העבודה הם קודם כל – שטחים ציבוריים שקשורים לרשויות

דוד ביטן:  תנו להם, כרגע, פטור ממס, כדי לקדם את העניין

דוד ביטן:  זה נראה לי הגיוני

דוד מור: שוב, אנחנו צריכים ללמוד את הנושא

דוד מור:  אני לא מכיר, עד היום – ואנחנו עשינו הרבה מאוד דיונים עם הרשויות המקומיות – שהדבר הזה עלה כחסם של רשויות מקומיות

דוד מור:  עלו הרבה סוגיות: סוגיות מימון; סוגיות של אישורי שרים - - -     

דוד ביטן: יש פה מישהו מהרשויות המקומיות? כן, בבקשה

דוד ביטן:  לא העליתם את זה אף פעם בישיבות עם האוצר?      

חסיה דרורי: אנחנו העלנו שלל אמצעים שבהם ניתן לקדם את הנושא

חסיה דרורי:  אינני יודע אם הנושא הזה, ספציפית, עלה, אבל בכלל, מה שאנחנו העלנו זה את הצורך באסדרה תעריפית תומכת, כי כמו שאדוני מציין – באמת יש פוטנציאל נרחב שהוא לא ממומש

חסיה דרורי:       אם אפשר רק לציין את הנתונים: בהמשך למה שנאמר קודם, עד 100 קילו-וואט – אנחנו מדברים על שבע-שמונה שנים של החזר השקעה

חסיה דרורי:  כל קילו-וואט שולי מעט 100 – אנחנו מדברים על 13 עד 14 שנים של החזר השקעה

חסיה דרורי:  אפשר להסתכל בחיבורים; כל הרשויות נעצרות ב-100

חסיה דרורי:  בגלל זה אין קירוי מגרשי ספורט באמצעות סולאריים; בגלל זה הפוטנציאל לא ממומש

דוד ביטן: בדיוק

דוד ביטן:  הפוטנציאל הכי גדול ברשויות מקומיות הוא שטחים של הרשות

חסיה דרורי: יפה מאוד

חסיה דרורי:  אז אנחנו עושים את זה, שבע-שמונה - - -     

דוד ביטן: אבל יש פה איזה עדכון של המנכ"ל

קובי בליטשטיין: אני רוצה לעדכן שאתמול עשינו דיון משותף עם משרד הפנים בנושא הזה – עם רונן פרץ, מנכ"ל משרד הפנים, ועם יהודה זימרת וכל החבר'ה שלו

קובי בליטשטיין:  אנחנו רוצים לאפשר לרשויות מקומיות להק ים תאגיד אנרגיה משותף עם יזמים פרטיים

קובי בליטשטיין:  הם מתעקשים, כרגע, שזה יהיה 51-49, ואנחנו רוצים שזה יהיה - - -     

דוד ביטן: אז אתם מטפלים בזה?     

קובי בליטשטיין: אז אנחנו מטפלים בזה כרגע

שלום דנינו: אתה יכול לפצל כל 100? זה לא יותר פשוט?     

קריאה: אבל זה לא פותר את סוגיית התעריף

שלום דנינו: אבל יותר פשוט להעלות את התעריף

דוד ביטן: אני מבקש מהאוצר לבדוק את העניין של המיסוי של הרשויות

דוד מור: אנחנו נבדוק את הסוגייה

רון אייפר: אני רוצה להגיד משהו על הטענה של השלטון המקומי

רון אייפר:  אנחנו, במשרד האנרגיה, מבינים שאנחנו לא יכולים להגיע ליעדים האלה לבד

רון אייפר:  המנכ"ל דיבר פה על כך שאנחנו צריכים עזרה של משרדי הממשלה, ומבחינתנו – הרשויות המקומיות הן שחקן מפתח ושותף לדרך - - -     

דוד ביטן: מפתח מאוד גדול, לדעתי

רון אייפר: מפתח מאוד גדול, ולכן יש במשרד האנרגיה יחידה שלמה שמתעסקת בשלטון המקומי

רון אייפר:  היא עובדת כדי לעבוד לשלטון המקומי – גם בבניית יכולות; גם בתקציבים; וגם בהנגשת מידע – כדי שהוא יקדם אנרגיה מתחדשת – גם על נכסיו, אבל גם יש לו תפקיד בקידום אנרגיה מקיימת ואנרגיה מתחדשת בקרב התושבים שלו

רון אייפר:      אנחנו כבר רואים שהשלטון המקומי – יש לנו את הנתונים האלה, ואנחנו יכולים להציג אותם לוועדה – נכנס, למרות הטענה על התעריפים - - -     

שלום דנינו: זה לא נכון

שלום דנינו:  אתם נותנים - - -     

רון אייפר: תן לי לסיים

רון אייפר:  השלטון המקומי נכנס בצורה מסיבית לתחום של אנרגיה סולארית

רון אייפר:  יש לו הרבה שטחים; יש לו גגות; בתי ספר; נכסים; מתנ"סים וכדומה

רון אייפר:  העיריות מתקינות את המתקנים האלה

רון אייפר:  כמובן שיש חסמים בדרך, ואנחנו שם כדי לעזור ולתמוך, ואנחנו בליווי מאוד צמוד עם השלטון - - -     

דוד ביטן: כן, אבל אנחנו לא מתחילים עכשיו לטפל באנרגיות המתחדשות

דוד ביטן:  זה נושא שלא ידעתם שאתם צריכים לפתור אותו? אני לא מדבר רק אליכם, אלא לכל משרדי הממשלה

דוד ביטן:  בחייכם, אני לא מבין את העניין הזה

דוד ביטן:  אתם מבינים מה הבעיה? הבעיה היא שהדברים לא מתקדמים איפה שהם צריכים להתקדם

דוד מור: סוגיית המיסוי לא עלתה

דוד מור:  אנחנו נמצאים בדיונים עם השלטון המקומי, יחד עם משרד האנרגיה - --     

דוד ביטן: אבל אתם צריכים את החברה להגנת הטבע, ואת אדם טבע ודין, כדי שהוא ידבר על זה

דוד ביטן:  חשבתי שהוא יגיע לשטחים הפתוחים, ופתאום הוא דיבר על המיסוי

דוד מור: כבודם במקומם מונח; הם לא משלמים מס הכנסה בתור רשות מקומית

דוד מור:  לכן, אם הרשויות המקומיות לא העלו את זה – אנחנו לא חשבנו שזה חסם

דוד מור:  בשנתיים האחרונות השקענו, יחד עם משרד האנרגיה, מעל - - -     

קריאה: כי אין תכנית לאנרגיה מתחדשת, ואז לא רואים מה - - -     

חסיה דרורי: אנחנו לא באים לבטל, בהחלט, את הפעולות הטובות שמשרד האנרגיה עושה – והוא עושה

חסיה דרורי:  הנקודה היא שיש חסמים שבגללם – הרשויות נעצרות ב-100 קילו-וואט

חסיה דרורי:  זה חבל; זה פספוס; זה חסם שצריך להסיר אותו; זו אבן נגף משמעותית

קובי בליטשטיין: אתם כל הזמן חוזרים לאותו עניין של התעריף

קובי בליטשטיין:  אמרתי את זה פה כבר כמה פעמים: דיון מליאת הרשות הראשונה – שאמורה להתקיים בשבוע הבא, נדמה לי – הולך לדון בנושא התעריפים

מאיר פעיל: כבוד היושב ראש, רק דבר אחד: עידו אמר שאין חסמים זולת סטטוטוריים

מאיר פעיל:  אני לא מקבל את זה

מאיר פעיל:  מבחינת חברת החשמל, יש גם חסמים של תזרים מזומנים לעניין השלמת פיתוח הרשת, עם כל הכבוד לעידו

דוד ביטן: אני אתייחס לזה

דוד ביטן:  קודם כל, אנחנו נקיים עוד ישיבה בעניין הזה, ומי שלא הספיק לדבר – ידבר

דוד ביטן:  אני לא רוצה שסתם ידברו דקה

דוד ביטן:  אתם רואים שאם מישהו מדבר – אנחנו לא מנסים לבדוק ולפתור את זה במקום

דוד ביטן:  אין טעם רק בלשמוע את האנשים

דוד ביטן:  מתי נוכל לעשות ישיבה?     

ד"ר עידית חנוכה: אני מקווה שבשבוע האחרון של המושב

דוד ביטן: בסדר

דוד ביטן:  אני רוצה שזה יהיה לפני הפגרה

דוד ביטן:  זה הדבר הראשון

דוד ביטן:  אני אומר לכם את האמת: אני לא מרוצה ממה שקורה; אל תיקחו את זה כביקורת

דוד ביטן:  אנחנו צריכים לקדם את העניין

דוד ביטן:  אי אפשר רק לקבל החלטת ממשלה

דוד ביטן:  אני לא מתמצא בנושא הזה מי יודע מה, ואני אצטרך ללמוד את זה עכשיו, אבל יש כמה דברים שאני רוצה: קודם כל, אמרתי שעל מנת לקדם את הנושא – אין לנו ברירה אלא לעשות תכנית פיתוח במימון הממשלה; לא במימון התעריף

דוד ביטן:       שהאוצר לא ייעלב; זו לא ביקורת על האוצר

דוד ביטן:  זה לא כסף שלכם; זה כסף של העם ושל המדינה, ויש נושאים שהמדינה צריכה לקדם בלי שזה ישפיע על התעריף

דוד ביטן:  ברור שברגע שזה משפיע על התעריף – הכל הולך לאט, כי אני לא מצפה מרשות החשמל שהיא תקפיץ את התעריף פי 2 על מנת לטפל לנו באנרגיה המתחדשת

דוד ביטן:  יש דברים שהמדינה צריכה להחליט שהם משהו לאומי שצריך לטפל בו, ולשים את הכספים

דוד ביטן:      אני מבקש מכתב לראש הממשלה, שיכלול את הדרישה הזו שלנו, ואנחנו מבקשים מראש הממשלה שייכנס לעניין ושיביא החלטת ממשלה בעניין

דוד ביטן:  לא חייב שזה יהיה בשנת התקציב 2023; הרי, תכנית הפיתוח לא הולכת להיות מחר בבוקר, נכון? אני רוצה שתהיה התייחסות; שישקיעו בדיוק כמו שמשקיעים בפרויקט של תחבורה, אחרת – זה לא יתקדם

דוד ביטן:  אתם יכולים לעשות 100 ישיבות, ואנחנו נשב פה בעוד שש או שבע שנים – עם חברי כנסת אחרים; יושב ראש וועדה אחר; שרים אחרים; מנכ"ל אחר; הכל יהיה אחר – ושום דבר לא יתקדם

דוד ביטן:      על מנת שנבין את הבעיות, אני מבקש כך: כמו שעשינו בנושא של העסקים הקטנים – שנעשה ישיבה, רק של משרדי הממשלה, יחד עם הח"כים – לא עם הנציגים של החברות ולא שום דבר – על מנת לדון בעיה-בעיה, לראות מה הפתרון שאנחנו נותנים ומה לוחות הזמנים לבעיות האלה

דוד ביטן:  זה יכלול גם את חברת החשמל, את משרד האנרגיה, כמובן, את רשות החשמל וכל מה שמסביב

דוד ביטן:      מה שאני מבקש מהחברות, כדי שזה יהיה אפקטיבי – תכתבו לנו מהם, לדעתכם, החסמים והבעיות שצריך לטפל בהם

דוד ביטן:  לא לכתוב הרבה עמודים, אלא לכתוב נקודתית, במפורש, במה לדעתכם צריך לטפל על מנת לקדם את העניינים שטעונים טיפול

דוד ביטן:  כמה זמן אתם צריכים בשביל זה?     

איתן פרנס: זה עניין של ימים; אין בעיה

קובי בליטשטיין: לאיתן יש פה כבר מסמך כתוב כזה

דוד ביטן: יש?     

איתן פרנס: יש

דוד ביטן: אז תכתבו לנו, לוועדה, בסדר? כל אחד – את מה שהוא חושב, על מנת שבדיון עם משרדי הממשלה – נוכל להתייחס בעיה-בעיה ולראות איך פותרים אותה

עדי מינץ: אתה יכול להצמיד את זה לנושא של האקלים, כי זה הצד השני של המטבע של נושא האקלים, שבו כל השרים מעורבים

דוד ביטן: אני לא יודע מה מעורב ולא מעורב; אני יודע מה אנחנו צריכים לפתור כרגע

דוד ביטן:  מנכ"ל חברת החשמל, כרגע – הנושא של הרשת הוא הבעיה המרכזית, נכון?     

מאיר פעיל: זו הבעיה, כן

מאיר פעיל:  רשת והשנאה

קריאה: כולל רשת החלוקה, אדוני

דוד ביטן: תתכוננו, בישיבה הפנימית הזו, של משרדי הממשלה, יחד איתנו, להגיד מה הפתרונות, כמה זמן ייקח לפתור את הבעיות ומהו התקציב שצריך לעניין הזה

דוד ביטן:  בסדר? במכתב לראש הממשלה – לציין שאנחנו מבקשים לחדש את ועדת השרים לאנרגיה מתחדשת; שהממשלה תמנה משהו

דוד ביטן:  אני גם רוצה התייחסות – מי האחראי על קרן העושר? משרד האוצר?     

שלום דנינו: יושבת ראש הוועדה היא לימור סון הר מלך

דוד ביטן: בסדר

דוד ביטן:  שהיא תבוא גם כן, מצדי

שלום דנינו: וכבר חילקו את הכסף

דוד ביטן: לדעתי, אחד הפתרונות לאנרגיה המתחדשת, כרגע, הוא אגירת חשמל

דוד ביטן:  בסופו של דבר – אנחנו צריכים לאגור חשמל

דוד ביטן:  זה גם פותר לנו בעיה כשיש פיק בצריכת החשמל

דוד ביטן:  אנחנו רוצים שתיתן לנו התייחסות גם על זה בישיבה המשותפת

דוד ביטן:  השאלה הכי גדולה היא: איך אנחנו מגדילים את השטחים שאנחנו צריכים כדי ליצור את האנרגיה המתחדשת הזו? חלק מההגדלה היא ברשויות המקומיות, למשל

דוד ביטן:  על מנת שזה יקרה, אנחנו צריכים לראות איך אנחנו מסייעים לרשויות להיכנס לעניין – הרי, הכל זה כסף; אתם מכירים את זה

דוד ביטן:  הן לא זזות בלי שהן מקבלות תקציב – לפחות לתקופת זמן מסוימת

דוד ביטן:  האוצר, גם אם אתם רוצים לחייב אותן באיזה שהוא תשלום – ברור שאתם צריכים לתת להן פטור לכמה שנים

קובי בליטשטיין: יש כל מיני יוזמות, כמו נגב ירוק; יהודה ושומרון; יש לנו הרבה - - -     

דוד ביטן: את כל זה – תביאו לישיבה

אלון שוסטר: דוד, חילוט הערבויות

אלון שוסטר:  הם אומרים שמחלטים להם תוך חודש; לא תוך חודשיים

דוד ביטן: כבר ברור שלא יחלטו

דוד ביטן:  נתנו להם כבר ארכה של חצי שנה

דוד ביטן:  כל מה שאמרנו לגבי הערבויות זה דבר מאוד פשוט: הארכת הזמן שצריכים לתת להם קשורה למועד שבו הם יכולים להתחבר

דוד ביטן:  אם הם יכולים להתחבר רק בעוד חמש שנים – לא יכולים לתת להם חצי שנה, ועוד פעם חצי שנה, ועוד פעם, ובינתיים – הם עם הלשון בחוץ

מאיר פעיל: אתה צודק ב-100%

מאיר פעיל:  נכון

מאיר פעיל:  זה מה שצריך להיות

דוד ביטן: אני חושב שהם הבינו את זה

דוד ביטן:  אחרי שנקבל את החומר מכל החברות והארגונים, ואחרי שנשב על זה – אנחנו נעשה עוד ישיבה, כדי לדווח מהן המסקנות שלנו ואיך אנחנו מטפלים בזה

אלון שוסטר: בעוד שמונה ימים, ביום חמישי, ה-20 לחודש בשעה 09:00 – אנחנו נפגשים פה, כוועדת משנה לנושא חקלאות של ועדת הכלכלה, אבל נקדיש לנושא האגרו-וולטאי ונרד לפרטים

אלון שוסטר:  אני מבקש מכל מי שרלוונטי – להיות, לפרטים של תכנון והסדרה, בעיקר

אלון שוסטר:  תודה רבה

דוד ביטן: 
     תודה רבה לכולם